pythainlp/thai-wiki-dataset-v4 huggingface dataset:
เกาะน้อย (นครศรีธรรมราช)

เกาะน้อย หรือ เกาะนุ้ย เป็นเกาะเล็ก ๆ รวมทั้งหมด 3 เกาะ คือ เกาะนุ้ย เกาะนุ้ยใน เกาะนุ้ยนอก ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช เกาะนุ้ยเป็นเกาะที่มีปรากฏการณ์ธรรมชาติอย่างหนึ่ง คือ เป็นแอ่งน้ำอยู่ตรงรอยแยกของหิน ช่วงที่น้ำขึ้นน้ำทะเลก็จะท่วมมิดแอ่ง แต่พอน้ำลงก็จะเห็นเป็นแอ่งน้ำที่มีน้ำอยู่เต็ม และน้ำในแอ่งนี้ก็เป็นน้ำจืดอีกด้วย เรียกแอ่งน้ำนี้ว่า บ่อน้ำจืดกลางทะเล ประกอบกับรูปร่างของแอ่งน้ำดูคล้ายรอยเท้า และยังมีเรื่องราวของ หลวงพ่อทวดเหยียบน้ำทะเลจืด ผู้ที่ศรัทธาเชื่อว่าเป็นบ่อน้ำศักสิทธิ์ ที่หลวงพ่อทวดได้แสดงปาฏิหาริย์ เหยียบน้ำทะเลให้เป็นน้ำจืดตามที่ตำนานได้ว่าไว้
ภูมิศาสตร์.
เกาะน้อย หรือ เกาะนุ้ย มีพื้นที่เกาะทั้งหมด 0.015 ตารางกิโลเมตร ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช
อาร์ไนน์

อาร์ไนน์  คือ วงดนตรีป็อปร็อกสังกัด เป็นวงดนตรีที่เกิดจากการตั้งวงขึ้นใหม่ของอดีตนักดนตรีจากวงโปเตโต้ จำนวน 3 คน คือ รัตนพล เก่งเรียน (วิน) นันทไกร ฉ่ำใจหาญ (โน้ต) และ สุวาทิน วัฒนวิทูกูร (บ๋อม)
วันที่ 7 พฤศจิกายน 2558 วงอาร์ไนน์ได้ประกาศพักวงชั่วคราว โดยวินไปเป็นศิลปินเดี่ยว ส่วนสมาชิกอีกสามคน บ๋อม,โน้ต, และฝ้าย รวมกันทำผลงานใหม่ในวง The 10th Saturday ซึ่งเน้นการทำดนตรีแนวอินดี้ป๊อบและซินธ์ป๊อบ
ผลงาน.
New Single.
พ.ศ. 2556
พ.ศ. 2557
พ.ศ. 2558
กลัสนอสต์

กลัสนอสต์ (ท. "การเผยแพร่") เป็นนโยบายเรียกร้องให้เพิ่มความเปิดเผยและความโปร่งใสในสถาบันและกิจกรรมรัฐบาลในสหภาพโซเวียต มีฮาอิล กอร์บาชอฟริเริ่มนโยบายดังกล่าวในครึ่งหลังของคริสต์ทศวรรษ 1980 มักถูกจับคู่กับเปเรสตรอยคา (Perestroika) ซึ่งเป็นอีกการปฏิรูปที่กอร์บาชอฟริเริ่มในห้วงเวลาเดียวกัน
กอร์บาชอฟมักใช้คำนี้เพื่อเจาะจงนโยบายที่เขาเชื่อว่าอาจช่วยลดการฉ้อราษฎร์บังหลวงในผู้นำพรรคคอมมิวนิสต์และรัฐบาลโซเวียต และบรรเทาการละเมิดอำนาจบริหารในคณะกรรมการกลาง 
กลัสนอสต์ยังหมายถึงสมัยที่เจาะจงในประวัติศาสตร์สหภาพโซเวียตระหว่างคริสต์ทศวรรษ 1980 เมื่อมีการตรวจพิจารณาลดลงและมีเสรีภาพในสารสนเทศเพิ่มขึ้น
เปเรสตรอยคา

เปเรสตรอยคา  เป็นขบวนการทางการเมืองเพื่อการปฏิรูปภายในพรรคคอมมิวนิสต์แห่งสหภาพโซเวียตระหว่างคริสต์ทศวรรษ 1980 ซึ่งสัมพันธ์กับผู้นำโซเวียต มีฮาอิล กอร์บาชอฟ และการปฏิรูปนโยบายกลัสนอสต์ของเขา มีความหมายตามอักษรว่า "การปรับโครงสร้าง" ซึ่งหมายถึง การปรับโครงสร้างระบบการเมืองและเศรษฐกิจของโซเวียต
มักแย้งว่าเปเรสตรอยคาเป็นสาเหตุแห่งการล่มสลายของสหภาพโซเวียต การปฏิวัติ ค.ศ. 1989 ในยุโรปตะวันออก และการสิ้นสุดของสงครามเย็น
แกงบวน

แกงบวน เป็นแกงพื้นบ้านภาคกลางของไทย ใส่น้ำคั้นจากใบผัก เช่น ตะไคร้ ขึ้นฉ่าย ใบมะตูม ผักชี ใบข่า และใบมะขวิดเพื่อกลบกลิ่นคาวของเครื่องใน ตำรับดั้งเดิมเป็นของชาวเขมรที่นิยมทำแกงชนิดนี้ในงานแต่งงาน คำว่า "บวน" เป็นภาษาเขมรแปลว่า "สี่" ในตำรับแกงบวนของเขมรจะใช้เครื่องในสี่อย่าง คือ หัวหมู กระเพาะหมู ตับหมู และหัวใจหมู พริกแกงประกอบด้วยพริกไทย ปลาแห้ง ข่าแก่ ตะไคร้ กระเทียม และหอม
เฮย์เซย์ไรเดอร์ VS โชวะไรเดอร์ อภิมหาศึกมาสค์ไรเดอร์ feat.ซุปเปอร์เซ็นไต

เฮย์เซย์ไรเดอร์ VS โชวะไรเดอร์ อภิมหาศึกมาสค์ไรเดอร์ feat.ซุปเปอร์เซ็นไต (; โรมาจิ: "Heisei Raidā Tai Shōwa Raidā Kamen Raidā Taisen feat. Sūpā Sentai?") เป็นภาพยนตร์ที่นำโชวะไรเดอร์ (ไรเดอร์รุ่นเก่า) มาปะทะกับ เฮเซย์ไรเดอร์ (ไรเดอร์รุ่นใหม่) เพื่อหาว่าไรเดอร์รุ่นไหนจะแข็งแกร่งที่สุด ผลิตโดยโตเอะคัมปานี เริ่มฉายในโรงภาพยนตร์ในญี่ปุ่นเมื่อวันที่ 29 มีนาคม ค.ศ. 2014
จุดสำคัญ.
ภาพยนตร์เรื่องนี้เป็นภาพยนตร์ที่ฉลองครบรอบ 15 ซีรีส์เฮย์เซย์ไรเดอร์นับตั้งแต่คูกะจนถึงไกมุ และด้วยการเฉลิมครบรอบครั้งนี้ได้มีนักแสดงจากซีรีส์มาสค์ไรเดอร์ในอดีตกลับมารับบทอีกครั้ง โดยเฉพาะโชวะไรเดอร์ซึ่งมี ฟูจิโอกะ ฮิโรชิ ผู้รับบท ฮอนโก ทาเคชิ ที่กลับมารับการแสดงบทเดิมอีกครั้งหลังจากที่หายไปในช่วงระยะเวลาถึง 38 ปี, ฮายามิ เรียว กลับมารับบท จิน เคย์สุเกะ อีกครั้งที่ห่างหายไปในช่วงเวลาถึง 34 ปีและ ซึงาตะ ชุน ก็กลับมารับบทมุราซาเมะ เรียว อีกครั้งที่ห่างหายไปในช่วงเวลาถึง 30 ปี และเฮย์เซย์ไรเดอร์ก็มีการกลับมาของ ฮันดะ เคนโตะ ผู้รับบท อินุอิ ทาคุมิ ที่ห่างหายจากบทถึงเวลา 10 ปีได้กลับกลับมารับบทบาทเดิมอีกครั้ง
กระแส.
ในช่วงภาพยนตร์ที่จะออกฉายนั้นทางเว็บไซค์หลักของภาพยนตร์ได้มีการโหวตฉากจบของภาพยนตร์เรื่องนี้โดยฉากจบคือผู้ชนะจากการต่อสู้ระหว่างกลุ่ม โชวะไรเดอร์ และ เฮเซย์ไรเดอร์ โดยคะแนนผลโหวตจากอินเทอร์เน็ตในช่วงไกล้ฉาย ปรากฏว่าฝั่งโชวะไรเดอร์ได้คะแนนถึง 1,324,679 คะแนน ส่วนฝั่งเฮย์เซย์ไรเดอร์ได้คะแนนถึง 1,278,888 คะแนนซึ่งฝ่ายโชวะไรเดอร์ได้คะแนนนำจากการโหวตทางอินเทอร์เน็ต และคะแนนจากการโหวตในโรงภาพยนตร์ในญี่ปุ่น ได้ผลออกมาเป็นฝ่ายเฮย์เซย์ไรเดอร์นำโดยคะแนนที่ได้คือ 68,630 คะแนน ส่วนฝั่งโชวะไรเดอร์ได้คะแนนถึง 39,773 คะแนน โดยมีคะแนนรวมเป็น 1,364,452 คะแนน (โชวะไรเดอร์) และ 1,347,518 คะแนน (เฮย์เซย์ไรเดอร์)่ และช่วงที่ฉายภาพยนตร์เรื่องนี้ผลคะแนนเริมเพิ่มขึ้นโดยฝ่ายเฮย์เซย์ไรเดอร์ได้คะแนนถึง 1,387,041 คะแนน และฝ่ายโชวะไรเดอร์มีคะแนนถึง 1,386,281 คะแนน ซึ่งผู้ชนะก็คือฝ่ายเฮย์เซย์ไรเดอร์ โดยคะแนนของฝ่ายโชวะไรเดอร์ห่างกับคะแนนผลโหวตฝ่ายเฮย์เซย์ไรเดอร์ถึง 760 คะแนน และผลโหวตนี้ถูกเปรียบเทียบกับการเลือกตั้ง AKB48 ครั้งที่ 32 เมื่อปี 2013 ที่มีคนจำนวนโหวตถึง 2.6 ล้านคนอีกด้วย
เรื่องย่อ.
ในวันหนึ่งโคตะได้หลุดเข้าไปในอีกมิตินึงและไปพบกับเด็กคนนึงที่มีชื่อว่าชู หลังจากที่ออกมาจากมิตินั้นแล้วกองทัพ"บาดัน"ก็ได้ปรากฏตัวออกมาและต้องการที่จับตัวชูไป แต่คนที่มาช่วยไว้ก็คือ ฮอนโก ทาเคชิ หรือ คาเมนไรเดอร์หมายเลข 1 โดยฮอนโกได้บอกกับโคตะว่า "โคตะนั้นยังห่างไกลจากมาสค์ไรเดอร์ที่แท้จริง" และพอโคตะเข้ามาในเมืองเค้าก็ได้พบกับ อาโออิ เร็น หรือ มาสค์ไรเดอร์ฟิฟทีนซึ่งก็คือพ่อแท้ๆของชู แล้วได้เปิดฉากต่อสู้กัร
จากนั้นโคตะก็ได้มารู้ว่าชูนั้นได้ตายไปแล้วและบาดันต้องการที่จะใช้ชูในการครองโลกแต่ชูนั้นอยากทำบางอย่างที่ตนเองไม่ได้ทำก่อนตายอยู่ซึ่งเหล่าเฮเซย์ไรเดอร์ก็พร้อมใจที่จะทำให้ชูสมหวังแต่โชวะไรเดอร์นั้นต้องการที่จะพาชูกลับไปโลกแห่งความตายเพื่อป้องกันไม่ให้บาดันทำตามแผนได้สำเร็จ 
เฮเซย์ไรเดอร์ที่เลือกที่จะทำให้ความปรารถนาของชูเป็นจริงและค่อยกำจัดบาดันทีหลังกับโชวะไรเดอร์ที่เลือกที่จะทำให้ชูไม่สมหวังเพื่อทำให้แผนการณ์ของบาดันไม่สำเร็จ การปะทะกันของมาสค์ไรเดอร์ทั้ง 2 ยุคนี้ ฝั่งใดกันที่จะเป็นผู้ชนะ?
แสดงโดย อิตาโอะ อิซูจิ (板尾 創路)
อาโอยามะ (โตเกียว)

อาโอยามะ  เป็นย่านหนึ่งในเขตมินาโตะ กรุงโตเกียว ประเทศญี่ปุ่น เป็นย่านการค้าและบันเทิงยอดนิยมของวัยรุ่นญี่ปุ่น รองมาจากย่านชิบูยะ และฮาราจูกุ
ในอดีตสมัยเอโดะ ย่านอาโอยามะเป็นแหล่งที่ตั้งของวัด ศาลเจ้า และที่พำนักของเหล่าซามูไร ที่มาของชื่อมาจากนามของอาโอยามะ ทาดานาริ ขุนนางท่านหนึ่งในสมัยโชกุนโทกูงาวะ ซึ่งได้สร้างที่พำนักในบริเวณนี้
รายาผิวขาว

รายาผิวขาว (White Rajahs) เป็นราชวงศ์ที่ก่อตั้งและปกครองราชอาณาจักรซาราวักที่อยู่บนเกาะบอร์เนียวตั้งแต่ พ.ศ. 2384 – 2459 ผู้ปกครองคนแรกเป็นชาวอังกฤษชื่อเจมส์ บรูก ผู้รวบรวมดินแดนของซาราวักใน พ.ศ. 2384 และได้เป็นราชอาณาจักรอิสระต่างหากจากรัฐสุลต่านบรูไน ในฐานะรางวัลที่ช่วยปราบโจรสลัดและระงับความวุ่นวายต่าง ๆ รายาผิวขาวได้ปกครองต่อมาจนถึงรุ่นหลานของบรูก ก่อนจะถูกรวมเข้ากับอาณานิคมของอังกฤษในพ.ศ. 2489
ผู้ปกครอง.
ซาราวักเดิมเป็นส่วนหนึ่งของบรูไนจนถึง พ.ศ. 2384 เมื่อเจมส์ บรูกซึ่งต่อมาได้เป็นรายาผิวขาวคนแรกได้รับดินแดนทางตะวันตกเฉียงใต้ของบรูไน ได้แก่บริเวณโดยรอบเมืองซาราวัก (ปัจจุบันคือกูชิง) และบริเวณโดยรอบเหมืองเบา จากสุลต่านโอมาร์ อาลี ไซฟุดดินที่ 2 ราชอาณาจักรซาราวักได้ขยายดินแดนเพิ่มขึ้นระหว่างการปกครองของรายาสององค์แรก จนสามารถครอบครองดินแดนทางเหนือของเกาะบอร์เนียวได้เป็นส่วนใหญ่ และพื้นที่ที่ได้มานั้น มักผนวกมาจากดินแดนของบรูไน 
รายาผิวขาว ได้แก่:
รายาผิวขาวทุกพระองค์ได้รับการศึกษาแบบอังกฤษ และศพถูกฝังที่นี่นั่นที่โบสถ์ชีพสเตอร์ รายาผิวขาวมีนโยบายการปกครองที่ปกป้องชาวพื้นเมืองจากการปกครองแบบรวมศูนย์และการพัฒนาในระดับที่พบในจักรวรรดิอังกฤษอื่นๆ อำนาจสมบูรณ์ของรายาสิ้นสุดลงเมื่อ พ.ศ. 2484 เนื่องจากการรุกรานของญี่ปุ่น
ตำแหน่ง.
ตำแหน่งของทายาทผู้มีสิทธิโดยตรง (เทียบสยามมกุฎราชกุมารของไทย) เรียกว่า "รายามุดา" ส่วนภรรยาของรายามูดาเรียกว่า "รานีมุดา"
รัฐบาล.
เมื่อเจมส์ บรูกมาถึงซาราวักครั้งแรก ดินแดนนี้เป็นรัฐบรรณาการของบรูไนและรูปแบบการปกครองเป็นไปตามแบบของบรูไน เจมส์ได้เปลี่ยนรูปแบบการปกครองใหม่ จัดการบริการแบบยุโรป จัดชาวยุโรปมาเป็นข้าราชการ รายาเจมส์ใช้เครื่องแต่งกายและสัญลักษณ์ตามแบบราชวงศ์มลายู และรวมเข้ากับการปกครองแบบเบ็ดเสร็จของเขาเอง รายามีอำนาจในการออกกฎหมายและตัดสินคดีในศาล 
รายายังได้ป้องกันชาวพื้นเมืองจากการสำรวจและการลงทุนของชาติตะวันตก และจัดตั้งบริษัทบอร์เนียวเพื่อจัดการเรื่องเศรษฐกิจ ศูนย์กลางเศรษฐกิจซาราวักคือทอง โดยใช้กรรมกรจากจีน หลังการลุกฮือของชาวจีนใน พ.ศ. 2400 การบริหารเหมืองแร่ถูกโอนมาเป็นของบรษัทบอร์เนียว ชาวจีนกลุ่มสุดท้ายถูกขับออกไปใน พ.ศ. 2427 บริษัทบอร์เนียวยังให้ความคุ้มครองทางทหารแก่รายาผิวขาวในเหตุการณ์เช่นการลุกฮือของชาวจีน ในสมัยรายาชาร์ล ได้จัดตั้งหน่วยการทหาร เพื่อทำหน้าที่รักษาความสงบและเป็นการ์ดส่วนตัวของรายา
การถ่ายโอนไปสู่การปกครองของอังกฤษ.
หลังสงครามโลกครั้งที่ 2 ไวเนอร์ บรูก ได้โอนซาราวักให้สำนักงานอาณานิคมแลกกับเงินบำนาญสำหรับเขาและลูกสาวสามคน หลานของเขาคืออันโทนี บรูก และชนพื้นเมืองในสภาเนกรีต่างไม่เห็นด้วยในตอนแรกที่จะยกซาราวักให้อังกฤษ อันโทนี บรูกถูกกล่าวหาว่ามีส่วนเกี่ยวข้องกับการที่ดันแคน สจวต ผู้ปกครองซาราวักชาวอังกฤษคนที่สองถูกลอบสังหารโดยกลุ่มที่ต้องการไปรวมกับอินโดนีเซีย เอกสารที่พบใหม่ระบุว่ารัฐบาลอังกฤษรู้ว่าอันโทนี บรูกไม่มีส่วนเกี่ยวข้อง แต่เลือกที่จะทำเฉย หลังจากนั้นไม่มีความเคลื่อนไหวที่จะฟื้นฟูราชวงศ์ในซาราวักอีก
เกาะยอ

เกาะยอ เป็นเกาะหนึ่งที่ตั้งอยู่กลางทะเลสาบสงขลาตอนล่าง มีฐานะเป็นตำบลหนึ่งในอำเภอเมืองสงขลา จังหวัดสงขลา ตัวเกาะมีพื้นที่ทั้งหมด 15 ตารางกิโลเมตร หรือ 9,275 ไร่ ประชากรเป็นชาวไทยเชื้อสายจีน ส่วนใหญ่ประกอบอาชีพประมง
เกาะยอ มีผลิตภัณฑ์จากหัตถกรรมที่มีชื่อเสียงคือ "ผ้าทอเกาะยอ" ที่มีลวดลายเป็นเอกลักษณ์ โดยเฉพาะลาย "ราชวัตถ์" ที่พระบาทสมเด็จพระปกเกล้าเจ้าอยู่หัวได้พระราชทานชื่อลายผ้าดังกล่าว
ประวัติ.
เกาะยอ ปรากฏหลักฐานการมีอยู่ครั้งแรกจากแผนภาพการกัลปนาวัดพะโคะ ที่เขียนขึ้นช่วงปี พ.ศ. 2223 ถึง พ.ศ. 2242 ระบุชื่อว่า "เข้าก้อะญอ" ปรากฏอยู่ปลายสุดของแผนที่ เป็นภาพเขาเกาะยอที่มีพรรณไม้บนภูเขาแต่ไม่ปรากฏรูปสัตว์ป่า และปรากฏอีกครั้งในแผนที่เมืองสงขลาที่เขียนขึ้นในปี พ.ศ. 2230 โดยมองเดียร์ เดอลามาร์ วิศวกรชาวฝรั่งเศส ในแผนที่นี้ปรากฏชุมชนบนเกาะ 9 แห่งบริเวณที่ราบเชิงเขารอบเกาะ ซึ่งปัจจุบันเป็นที่ตั้งของบ้านนาถิน, บ้านท้ายเสาะ, บ้านท่าไทร, บ้านสวนทุเรียน และบ้านนอก
ในพระนิพนธ์เรื่อง "ชีวิวัฒน์เที่ยวที่ต่าง ๆ ภาคที่ 7" โดยสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช พ.ศ. 2427 เขียนเกี่ยวกับเกาะยอว่า "เกาะยอ มี เขาเป็นสามเหลี่ยม เรียกว่าแหลมภอ ช่องเขาเขียว และแหลมหัวการัง มีตำบลบ้าน 3 หลังได้แก่ บ้านท่าไทร บ้านอ่าวทราย และ บ้านสวนใหม่ ในเกาะยอมีสวนเรียงรายอยู่ในเกาะ รอบเกาะเป็นสวนผลไม้ หมาก มะพร้าว จำปาดะ ขนุน สะตอ พุมเรียง ละมุด ทุเรียน และมีสวนผัก ผัก และพลุต่าง ๆ มีบ้านราษฏรเรียงรายอยู่รอบเกาะ มีบ่อน้ำจืดสนิทหลายหลัง บ่อหินเป็นบ่อเก่า มีคราบโสโครก มีศาลาเล็กที่นั้นหลังหนึ่ง ในเกาะนั้นมีวัด 2 วัด ชื่อวัดแหลมภอวัดหนึ่ง วัดทายเสาะวัดหนึ่ง"
ประชากร.
ชนกลุ่มแรกที่อพยพเข้ามาอยู่ ว่ากันว่าเป็นชาวจีนจากบ้านน้ำกระจาย, บ้านน้ำน้อย และบ้านทุ่งหวัง ซึ่งตั้งถิ่นฐานกันมาอย่างน้อยก็ร่วมสมัยกรุงศรีอยุธยาแล้ว ประชากรส่วนใหญ่นับถือศาสนาพุทธ มีวัดในพุทธศาสนา 4 แห่ง มีสำนักสงฆ์, ศาลเจ้าจีน และสถานปฏิบัติธรรมอย่างละหนึ่งแห่ง ทั้งนี้เกาะยอมีประเพณีโบราณสืบทอดกันมาคือ ประเพณีแห่เดือนสิบ และประเพณีขึ้นเขากุฎ
ด้านการศึกษา มีโรงเรียนตั้งอยู่บนเกาะยอสองแห่ง คือ โรงเรียนวัดแหลมพ้อ และโรงเรียนวัดท้ายยอ ส่วนด้านสาธารณสุข มีสถานีอนามัยสองแห่งที่บ้านสวนทุเรียนและบ้านท่าไทร
ที่ตั้งและภูมิศาสตร์.
เกาะยอตั้งอยู่กลางทะเลสาบสงขลาตอนล่าง มีเนื้อที่รวมทั้งพื้นน้ำ 17.95 ตารางกิโลเมตร หรือประมาณ 11,220 ไร่ และมีเนื้อที่เฉพาะพื้นดินเพียง 15 ตารางกิโลเมตร หรือ 9,375 ไร่ พื้นที่ส่วนใหญ่เป็นภูเขาและเนินเขา สูง 10 ถึง 151 เมตร มีที่ราบขนาดน้อยโดยเป็นที่ราบเนินเขาริมชายฝั่ง บนเกาะมีแหล่งน้ำธรรมชาติน้อยต้องขุดบ่อน้ำโดยใช้น้ำจากใต้ดิน
จากที่นี่ห่างจากที่ว่าการอำเภอเมืองสงขลา 20 กิโลเมตรทางบก และ 6 กิโลเมตรหากเป็นทางเรือ การเดินทางทางบกใช้สะพานติณสูลานนท์ ข้ามมาจากฝั่งอำเภอเมืองและอำเภอสิงหนครได้
เศรษฐกิจ.
ประชากรส่วนใหญ่มีอาชีพรับจ้าง และเกษตรกรรม อาทิประมงและทำสวนผลไม้ มีอาชีพเสริมคือการค้าขายและอุตสาหกรรมในครัวเรือน อาชีพประมงมีทั้งออกเรือไปจับปลาและการเลี้ยงปลาในกระชัง ส่วนผลไม้บนเกาะยอที่มีชื่อเสียงเช่น จำปาดะและละมุด โดยเฉพาะจำปาดะที่สามารถนำมาแปรรูปเป็นของทอดเช่นเดียวกับกล้วยแขก ส่วนงานหัตถกรรมที่มีชื่อเสียงคือ "ผ้าทอเกาะยอ" ที่มีลวดลายเป็นเอกลักษณ์ โดยเฉพาะลาย "ราชวัตถ์" ที่พระบาทสมเด็จพระปกเกล้าเจ้าอยู่หัวได้พระราชทานชื่อลายผ้าดังกล่าว
เขตการปกครอง.
ตำบลเกาะยอ แบ่งเขตการปกครองเป็น 9 หมู่บ้าน มีประชากรทั้งหมด 4,459 คน (สำรวจเมื่อเดือนพฤษภาคม พ.ศ. 2550) ได้แก่
เฉด

เฉด  เป็นวงดนตรีออลเทอร์นาทิฟร็อกที่เริ่มจากยักษ์และสุ่ม อดีตสมาชิกวงแคลชได้ตั้งวงใหม่ขึ้นมา และได้อีก 3 คนมาช่วยสร้างสีสัน คือ แบน, เล้ง และเหมี่ยว และได้เซ็นสัญญากับค่ายดั๊กบาร์ อันเป็นจุดเริ่มต้นของเพลงรอพี่ก่อน ล่าสุด แบนเป็น Sound Engineer ของทางค่าย มีภารกิจเยอะ จึงทำให้ทางวงทำกันแค่ 4 คน สุ่มจึงย้ายไปเล่นเบสในเพลง อย่ามาเยอะ
ปี พ.ศ. 2559 ได้เปลี่ยนชื่อวงเป็นวงทรูปทาวเวอร์ (Troop Tower) และวงเฉดได้ยุบลงเนื่องจากสมาชิกในวงบางคนได้ออกไปจากวงเพื่อภารกิจบางประการ อาทิ เล้ง - พงศกร ลีลิมปเจริญสกุล มือกีตาร์ ได้ออกไปช่วยกิจการที่บ้าน และสุ่ม - สุกฤษณ์ ศรีเปารยะ มือเบส ได้ออกไปทำทีมจักรยาน เป็นต้น นอกจากนี้ยังได้สมาชิกคนใหม่มาเพิ่มอีก 1 คนนั่นคือ โอม มือกีตาร์ ที่เคยได้ร่วมงานการคลุกคลีทำเพลงร่วมกับวงเฉดมาก่อน
เซ็นทรัลเวิลด์ ออฟฟิสเศส

อาคารสำนักงาน เซ็นทรัลเวิลด์ ออฟฟิสเศส  คืออาคารสำนักงานที่ใหญ่ที่สุดในกลุ่มเซ็นทรัล ก่อสร้างแล้วเสร็จเมื่อเดือนธันวาคม พ.ศ. 2547 โดยปรับปรุงจากโครงสร้างอาคารสำนักงานเวิลด์เทรดเซ็นเตอร์เดิม ที่ผู้พัฒนาเก่าคือ บริษัท วังเพชรบูรณ์ จำกัด ก่อสร้างไม่แล้วเสร็จตามกำหนด อาคารดังกล่าวมีความสูง 46 ชั้น พื้นที่กว่า 80,000 ตารางเมตร เป็นพื้นที่ว่างสำหรับเช่าเป็นสำนักงาน มีสิ่งอำนวยความสะดวกต่างๆ และเชื่อมต่อกับศูนย์การค้าเซ็นทรัลเวิลด์โดยตรง รอบข้างประกอบด้วยศูนย์การค้าหลายแห่ง และศูนย์ประชุมพื้นที่กว่า 16,000 ตารางเมตร 
อาคารดังกล่าวเป็นที่ตั้งของสำนักงานใหญ่ บริษัท เซ็นทรัลพัฒนา จำกัด (มหาชน), แอปเปิ้ล เซาท์ เอเชีย (ประเทศไทย), ซิสโก (ประเทศไทย) และบริษัทข้ามชาติอีกหลายแห่ง รวมถึงกลุ่มธนาคารมาลายัน (เมย์แบงก์) (โดยมีบริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) เป็นหนึ่งในบริษัทในกลุ่ม)
สมเด็จกรมพระนโรดม สุทธารส

สมเด็จพระราชอัยกาวรจักรรณฤทธิ์ หรือ สมเด็จกรมพระนโรดม สุทธารส (พ.ศ. 2415 - พ.ศ. 2488) เป็นพระราชโอรสในพระบาทสมเด็จพระนโรดม บรมรามเทวาวตารกับเจ้าจอมมารดาเอี่ยม และเป็นพระราชบิดาในพระบาทสมเด็จพระนโรดม สุรามฤต พระมหากษัตริย์ลำดับที่ 5 แห่งราชอาณาจักรกัมพูชาสมัยใหม่
พระองค์พระราชสมภพในปี พ.ศ. 2415 เป็นพระราชโอรสในพระบาทสมเด็จพระนโรดม บรมรามเทวาวตารกับเจ้าจอมมารดาเอี่ยม ธิดาพระสุพรรณพิศาล (กอง อภัยวงศ์) ทรงมีพระเชษฐาร่วมมารดาอีกพระองค์คือพระองค์เจ้านโรดม เกศรา (พ.ศ. 2412 - พ.ศ. 2452)
สมเด็จกรมพระนโรดม สุทธารส ทรงเสกสมรสกับพระองค์เจ้านโรดม พงางาม (พ.ศ. 2417 - พ.ศ. 2487) พระขนิษฐาต่างพระมารดา มีพระโอรส-ธิดา 5 พระองค์ ได้แก่
สมเด็จกรมพระนโรดม สุทธารส สวรรคตในปี พ.ศ. 2488 ตรงกับรัชกาลพระบาทสมเด็จพระนโรดม สีหนุ (ครั้งแรก) ในราชอาณาจักรกัมพูชา และตรงกับรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ในราชอาณาจักรไทย
พระราชประวัติ.
สมเด็จกรมพระนโรดม สุทธารส เป็นพระราชโอรสในพระบาทสมเด็จพระนโรดม บรมรามเทวาวตารแห่งราชอาณาจักรกัมพูชาสมัยใหม่ และเป็นพระราชบิดาในพระบาทสมเด็จพระนโรดม สุรามฤต และเป็นพระอัยกาในสมเด็จพระนโรดม สีหนุ
หลังจากพระบาทสมเด็จพระสีสุวัตถิ์ มุนีวงศ์เสด็จสวรรคต ฝรั่งเศสได้คัดเลือก 5 รัชทายาทเพื่อสืบราชสันตติวงศ์ต่อ ได้แก่ กรมพระสีสุวัตถิ์ มุนีเรศ กรมพระนโรดม สุทธารส นักองเจ้านโรดม สุรามฤต พระองค์มจะ นโรดม นรินทเดช และ หม่อมราชวงศ์นโรดม สีหนุ ตามลำดับ
พระนโรดม สุทธารสทรงเป็นหนึ่งในรัชทายาทสืบราชสันตติวงศ์ต่อจากพระบาทสมเด็จพระสีสุวัตถิ์ มุนีวงศ์ โดยพระองค์ทรงเป็นลำดับที่สอง ต่อจากกรมพระสีสุวัตถิ์ มุนีเรศ ซึ่งทางฝรั่งเศสได้ข้ามลำดับรัชทายาทสืบราชสันตติวงศ์ไป แต่เนื่องจากพระนโรดม สุทธารสได้มีแนวความคิดที่จะประกาศเอกราชของกัมพูชาจากฝรั่งเศสซึ่งแผนการเอกราชของพระองค์จึงรั่วไหลไปยังเจ้าหน้าที่อาณานิคมฝรั่งเศส ทำให้ทางฝรั่งเศสตัดสิทธิพระองค์ในการสืบราชสันตติวงศ์ในที่สุด 
ฝรั่งเศสได้ตัดสินใจมอบราชบัลลังก์ให้แก่พระราชนัดดาพระนโรดม สีหนุ หลังจากที่พระบาทสมเด็จพระสีสุวัตถิ์ มุนีวงศ์สิ้นพระชนม์ในปี พ.ศ. 2484 ในช่วงสงครามโลกครั้งที่สอง ซึ่งเป็นช่วงที่พระองค์ทรงมีพระชนม์มายุเพียง 18 ปีเท่านั้น
สมเด็จกรมพระนโรดม สุทธารส ทรงเป็นพระอัยกาในพระบาทสมเด็จพระนโรดม สีหนุ และเป็นพระปัยกาในพระบาทสมเด็จพระบรมนาถ นโรดม สีหมุนี
สมเด็จกรมพระนโรดม สุทธารส สวรรคตเมื่อวันที่ 27 มกราคม พ.ศ. 2488 ต่อมาทรงได้รับการสถาปนาพระอิสริยยศเป็น "สมเด็จพระราชอัยกา วรจักรรณฤทธิ์ พระราชอัยกาในพระบรมรัตนโกศ" 
ถนนสุทธารสเป็นหนึ่งในถนนในกรุงพนมเปญตั้งตามพระนามเพื่อเฉลิมพระเกียรติพระองค์ จากมุมถนนนโรดมถึงถนนกัณฑบุปผา ทางเหนือของวัดปทุมวดีราชวราราม
ศุภชัย สมเจริญ

ศุภชัย สมเจริญ (เกิด 8 กุมภาพันธ์ พ.ศ. 2492) อดีต รองประธานวุฒิสภาไทย คนที่ 2 และสมาชิกวุฒิสภาไทย ชุดที่ 12 อดีตผู้พิพากษาอาวุโสในศาลฎีกา อดีตประธานศาลอุทธรณ์ ภาค 1 และอดีตประธานกรรมการการเลือกตั้ง (กกต.) รับผิดชอบด้านกิจการบริหารกลาง
บุญส่ง น้อยโสภณ

บุญส่ง น้อยโสภณ (เกิด 7 สิงหาคม พ.ศ. 2491) เป็นนักการเมืองชาวไทย ปัจจุบันดำรงตำแหน่งเป็นรองประธานวุฒิสภา คนที่สอง และสมาชิกวุฒิสภา ชุดที่ 13 และอดีตกรรมการการเลือกตั้ง รับผิดชอบด้านกิจการสืบสวนสอบสวนและวินิจฉัย อดีตประธานศาลอุทธรณ์ภาค 7 อดีตประธานกรรมการที่ปรึกษากฎหมายของคณะกรรมการการเลือกตั้ง อดีตที่ปรึกษารองประธานวุฒิสภา คนที่สอง (ศุภชัย สมเจริญ)
ประสบการณ์ทำงานพิเศษ.
ได้รับเลือกตั้งจากผู้พิพากษาทุกชั้นศาลทั่วประเทศ ให้ดำรงตำแหน่ง
ได้รับเลือกตั้งจากสมาชิกสหกรณ์ออมทรัพย์ศาลยุติธรรม จำกัด ให้เป็น
พินเทอเรสต์

พินเทอเรสต์  เป็นบริการการแบ่งปันรูปภาพและบริการโซเชียลมีเดียที่ออกแบบมาเพื่อเปิดใช้งานการบันทึกและค้นหาข้อมูล (โดยเฉพาะ "ไอเดีย") บนเวิลด์ไวด์เว็บโดยใช้รูปภาพ และในขนาดเล็กกว่า กิฟและวิดีโอ ในรูปแบบของพินบอร์ด เว็บไซต์นี้สร้างโดยเบน ซิลเบอร์แมน, พอล สเกียร์รา และอีวาน ชาร์ป และมีผู้ใช้งานรายเดือน 300 ล้านคนในเดือนสิงหาคม ค.ศ. 2019 บริการนี้ดำเนินการโดยพินเทอเรสต์ อิงค์ ซึ่งตั้งอยู่ในซานฟรานซิสโก
ภุชงค์ นุตราวงศ์

ภุชงค์ นุตราวงศ์ อดีตเลขาธิการคณะกรรมการการเลือกตั้ง(กกต.) และอดีตรองเลขาธิการคณะกรรมการการเลือกตั้ง ด้านกิจการการมีส่วนร่วม (พ.ศ. 2553) และมีคู่สมรสคือ พรวรินทร์ นุตราวงศ์
การศึกษา.
ภุชงค์ สำเร็จการศึกษาระดับปริญญาตรีศิลปศาสตรบัณฑิต (รัฐศาสตร์) จากมหาวิทยาลัยเชียงใหม่ และปริญญาโท รัฐศาสตรมหาบัณฑิต (การปกครอง) จากคณะรัฐศาสตร์ จุฬาลงกรณ์มหาวิทยาลัย 
การทำงาน.
ภุชงค์ เริ่มรับราชการในสังกัดสำนักงานปลัดกระทรวงมหาดไทย จนกระทั่งดำรงตำแหน่งหัวหน้าฝ่ายในสังกัดกองกลาง สำนักงานปลัดกระทรวงมหาดไทย จึงได้โอนมาสังกัดสำนักงานคณะกรรมการการเลือกตั้ง ในยุคเริ่มต้นก่อตั้งสำนักงาน กกต. จนกระทั่งได้รับแต่งตั้งเป็นผู้อำนวยการสำนักการประชุม เป็นผู้อำนวยการสำนักเลขานุการคณะกรรมการการเลือกตั้ง และเป็นรองเลขาธิการคณะกรรมการการเลือกตั้ง ในปี พ.ศ. 2553
จากนั้นจึงได้ลาออกจากราชการ เพื่อสมัครเข้ารับตำแหน่งเลขาธิการคณะกรรมการการเลือกตั้ง ในปี พ.ศ. 2555 และเป็นข้าราชการในสังกัด กกต. คนแรกที่ได้ดำรงตำแหน่งเลขาธิการ กระทั่งในปี พ.ศ. 2558 คณะกรรมการการเลือกตั้ง มีมติให้เลิกจ้างเนื่องจากไม่ผ่านการประเมินผลงานตามเกณฑ์ที่กำหนด
วัดท่ามะเกว๋น

วัดวัดท่ามะเกว๋น เดิมเป็นวัดร้าง สันนิษฐานว่าสร้างขึ้นก่อนปีพุทธศักราช 2090 ได้รับการบูรณะในปี พ.ศ. 2345
ปัจจุบันพระอธิการเคลื่อน สุทสฺสีโล ดำรงตำแหน่งเป็นเจ้าอาวาสวัดวัดท่ามะเกว๋น
จูเลียน กรีน

จูเลียน เวสลีย์ กรีน  เกิด 6 มิถุนายน 1995 เป็นนักฟุตบอลชาวอเมริกันที่เล่นเป็นปีกให้กับสโมสรฟุตบอลไบเอิร์นมิวนิกและฟุตบอลทีมชาติสหรัฐอเมริกา ในการเล่นกับทีมชาติเยาวชน เขาได้ลงเล่นกับทั้งทีมชาติเยอรมนีและทีมชาติสหรัฐอเมริกา เนื่องจากเขาถือ 2 สัญชาติ
ชะมดต้น

ชะมดต้น ชื่อวิทยาศาสตร์: "Abelmoschus moschatus" มีชื่อสามัญหลายชื่อ เช่น Abelmosk, ambrette seeds, annual hibiscus, Bamia Moschata, Galu Gasturi, muskdana, musk mallow,เป็นพืชในวงศ์ Malvaceae เป็นพืชล้มลุก อายุปีเดียว ใบเดี่ยว ผิวใบมีขนรูปดาวทั้งสองด้าน ก้านใบยาว ดอกเดี่ยว กลีบดอกสีเหลือง โคนกลีบสีแดง เกสรตัวผู้จำนวนมาก เชื่อมติดเป็นท่อยาว เมล็ดรูปไต มีกลิ่นฉุน
เมล็ดของพืชชนิดนั้ทางแพทย์แผนไทยเรียกเทียนชะมด ใช้เป็นยาบำรุงธาตุ ขับลม บดกับน้ำนมใช้ทาแก้หิด ถ้าเคี้ยวจะได้กลิ่นเหมือนชะมดเช็ด เมล็ดบดเป็นผง ใช้โรยตู้เสื้อผ้าเพื่อป้องกันแมลง น้ำมันที่กลั่นจากเมล็ดใช้ทำน้ำหอม เมล็ดใช้แต่งกลิ่นกาแฟ ใบใช้รับประทานเป็นผัก ในอินเดีย พืชชนิดนี้ใช้ทำยาตามตำราอายุรเวท
เซ็ลเลอ

เซ็ลเลอ ([ˈtsɛlə]) เป็นเมืองและเมืองหลวงของเขตเซ็ลเลอในรัฐโลว์เออร์แซกโซนี ประเทศเยอรมนี เมืองตั้งอยู่บนฝั่งแม่น้ำอัลเลอร์ สาขาแม่น้ำของแม่น้ำเวเซอร์ เมืองมีประชากร 71,000 คน
เมืองฝาแฝดและเมืองพี่น้อง.
เมืองพี่น้องและเมืองแฝดของเมืองเซ็ลเลอได้แก่
Mansonia gagei

จันทน์ชะมด, จันทน์หอม หรือ จันทน์พม่า (ชื่อวิทยาศาสตร์: "Mansonia gagei") เป็นไม้ยืนต้นผลัดใบในวงศ์ชบา (Malvaceae) พบในเอเชียตะวันออกเฉียงใต้และเอเชียใต้
ต้นนี้มีลักษณะลำต้นตรง เปลือกสีเทาอมขาว ใบเดี่ยว ดอกช่อ ขนาดเล็ก สีขาว ผลแห้ง แต่ละผลมีปีกรูปสามเหลี่ยมที่ปลายผล 1 อัน ไม้ที่ตายเองมีกลิ่นคล้ายชะมด ใช้ทำหีบ ตู้เสื้อผ้า เนื้อไม้ใช้ผสมในยาแก้ไข้ น้ำมันที่กลั่นจากเนื้อไม้ ใช้ทำน้ำหอม ผสมในยาบำรุงหัวใจ เครื่องยาจันทน์ชะมดที่มีจำหน่ายตามร้านขายยาไทยในปัจจุบันได้มาจากแก่นพืชชนิดนี้
หวายกุ้ง

หวายกุ้ง ชื่อวิทยาศาสตร์: "Myrialepis paradoxa" เป็นหวายกอขนาดใหญ่เป็นพุ่มหนาม มีมือเกาะ หนามบนกาบหุ้มลำที่ยังอ่อนเรียงตัวเป็นวง หนามแหลมโค้งงอ ต้องการแสงแดดจัดในการเจริญเติบโต พบในสุมาตรา สิงคโปร์ คาบสมุทรมลายู ไทย ไปจนถึงพม่า กัมพูชาและเวียดนาม ใช้สานตะกร้าแบบหยาบๆ
หวายกุ้งน้ำพราย

หวายกุ้งน้ำพราย (ชื่อวิทยาศาสตร์: "Plectocomiopsis geminiflora") เป็นหวายกอขนาดใหญ่ ออกดอกครั้งเดียวแล้วตาย กาบหุ้มลำเมื่อสดมีสีเขียวอ่อนมีขุยสีน้ำตาล และมีสีน้ำตาลมีขุยสีเทาเมื่อแห้ง หนามขนาดใหญ่ค่อนข้างแน่น ผลกลมเมื่อแห้งมีสีน้ำตาลแดง ขอบเกล็ดหุ้มผลสีดำสลับกับริ้วสีเหลือง กระจายพันธุ์ในบอร์เนียว สุมาตรา คาบสมุทรมลายู ไปจนถึงภาคใต้ของไทย ใช้ผูกมัดหรือสานตะกร้าแบบหยาบๆ ใช้สานเครื่องมือดักปลาหรือกรงไก่ ยอดรับประทานได้และมีจำหน่ายในท้องตลาดในซาราวัก แต่ชนพื้นเมืองในคาบสมุทรมลายูเชื่อว่ามีพิษ
บัลลังก์เมฆ

บัลลังก์เมฆ เป็นบทประพันธ์โดย วาณิช จรุงกิจอนันต์ และ ยุทธนา มุกดาสนิท ถูกนำมาสร้างเป็นละครโทรทัศน์และละครเวทีมาแล้วหลายครั้งด้วยกัน 
โดยครั้งแรกสร้างเป็นละครโทรทัศน์ ในปี พ.ศ. 2536 ผลิตโดย เอ็กแซ็กท์-ซีเนริโอ กำกับการแสดงโดย สุพล วิเชียรฉาย นำแสดงโดย ภัทราวดี มีชูธน, สมบัติ เมทะนี, สรพงษ์ ชาตรี, กรุง ศรีวิไล ออกอากาศทางสถานีวิทยุโทรทัศน์กองทัพบกช่อง 5 เมื่อวันที่ 26 มิถุนายน พ.ศ. 2536 – 13 พฤศจิกายน พ.ศ. 2536 
ต่อมา ซีเนริโอ นำกลับมาสร้างเป็นละครเวที ในชื่อ "บัลลังก์เมฆ เดอะมิวสิคัล" กำกับโดย ถกลเกียรติ วีรวรรณ นำแสดงโดย สินจัย เปล่งพานิช, ทรงสิทธิ์ รุ่งนพคุณศรี, ภาณุเดช วัฒนสุชาติ, กลศ อัทธเสรี เปิดการแสดงแล้ว 3 ครั้ง ในปี พ.ศ. 2544, พ.ศ. 2545 และ พ.ศ. 2550 โดยสองครั้งแรกแสดงที่ศูนย์วัฒนธรรมแห่งประเทศไทย ส่วนครั้งที่สามจัดแสดงที่โรงละครเมืองไทยรัชดาลัย เธียเตอร์ ศูนย์การค้าดิเอสพละนาดการเปิดการแสดงทั้งสามครั้งนั้นรวมแล้วทั้งหมดเปิด 80 รอบการแสดง
และนำกลับมาสร้างเป็นละครโทรทัศน์ใหม่อีกครั้งในปี พ.ศ. 2558 ผลิตโดย เดอะ วัน เอ็นเตอร์ไพรส์ (เอ็กแซ็กท์-ซีเนริโอ) กำกับการแสดงโดย สันต์ ศรีแก้วหล่อ นำแสดงโดย พิยดา จุฑารัตนกุล, สมชาย เข็มกลัด, ปฏิภาณ ปฐวีกานต์, ศรราม เทพพิทักษ์ ออกอากาศทางช่องช่องวัน ในเครือจีเอ็มเอ็ม แกรมมี่ ตั้งแต่วันที่18 พฤษภาคม พ.ศ. 2558 - 10 สิงหาคม พ.ศ. 2558 และได้นำกลับมาออกอากาศใหม่ซ้ำอีกครั้งทุกวันเสาร์-อาทิตย์ ตั้งแต่วันที่ 5 กันยายน พ.ศ. 2558 เป็นต้นไป
และในปี พ.ศ. 2562 ซีเนริโอ ได้จัดทำละครเวทีชุด เมืองไทยรัชดาลัย The Musical Show ตอน Ladies Of The Stage โดยนำละครเวที 3 เรื่องกลับมาแสดงใหม่พร้อมๆกัน หนึ่งในนั้นคือ บัลลังก์เมฆ เดอะมิวสิคัล นำแสดงโดย สินจัย เปล่งพานิช, รัดเกล้า อามระดิษ, ณัฐ ศักดาทร, วิชญาณี เปียกลิ่น, อาณัตพล ศิริชุมแสง
วัดนวมินทรราชูทิศ

วัดนวมินทรราชูทิศ ตั้งอยู่ที่เมืองเรย์แฮม รัฐแมสซาชูเซตส์ ในวันที่ 1 สิงหาคม พ.ศ. 2545 วัดนวมินทรราชูทิศ ได้ถือกำเนิดอย่างเป็นทางการ ณ อพาร์ตเมนท์ เลขที่ 1765 Commonwealth Ave รัฐแมสซาชูเซตส์ ต่อมาในวันที่ 1 มิถุนายน พ.ศ. 2546 ได้ย้ายไปอยู่ที่บ้านเลขที่ 11 Wilmot St Watertown รัฐแมสซาชูเซตส์ และย้ายมายังที่ตั้งปัจจุบัน 382 South Street East เมืองเรย์แฮม รัฐแมสซาชูเซตส์ 02767 เมื่อวันที่ 2 กรกฎาคม พ.ศ. 2547 และได้มีพิธีเปิดโครงการก่อสร้างอุโบสถหรือ Ground Breaking เมื่อเวลา 10.09 น.ของวันที่ 20 กันยายน พ.ศ. 2547 โดยระบุว่าพระอุโบสถทรงไทยประยุกต์ ที่มีพื้นที่ 110,000 ตารางฟุต ใช้งบก่อสร้าง 50 ล้านดอลลาร์สหรัฐ ซึ่งจะทำให้วัดแห่งนี้กลายเป็นวัดไทยนอกประเทศที่ใหญ่ที่สุด
การออกแบบ.
บีน แวง สถาปนิกผู้ออกแบบสร้างอุโบสถของวัดนวมินทรราชูทิศ กล่าวว่า อุโบสถดังกล่าว ออกแบบตามแนวคิดของพระพรหมวชิรญาณ (ปสฤทธิ์ เขมงฺกโร) ประธรรมกรรมการอำนวยการวัดนวมินทรราชูทิศ ที่บอกว่าต้องการให้เป็นการผสมผสานระหว่างสถาปัตยกรรมตะวันออกและตะวันตก คือสถาปัตยกรรมแบบนิวอิงแลนด์และไทยเข้าด้วยกัน เพื่อให้ขัดกับสภาพแวดล้อมของเมือง ขณะเดียวกันก็สามารถรักษาเอกลักษณ์ความเป็นไทยเอาไว้
โดยส่วนกลางของอุโบสถ จะเป็นอาคารสามชั้น (ไม่รวมเจดีย์)
วัตถุประสงค์.
พระพรหมวชิรญาณ (ปสฤทธิ์ เขมงฺกโร) เจ้าอาวาสวัดยานนาวา กรรมการมหาเถรสมาคม (มส.) กล่าวว่า การจัดสร้างวัดนวมินทรราชูทิศ ก็เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสฉลองสิริราชสมบัติครบ 60 ปี และเป็นอนุสรณ์ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระราชสมภพที่เมืองบอสตัน โดยได้มีการสร้างอุโบสถและตัววัดตั้งแต่ปี พ.ศ. 2554 บนเนื้อที่ 233 ไร่ ด้วยงบประมาณกว่า 2,000 ล้านบาท และได้รับเงินสนับสนุนจากรัฐบาลไทยกว่า 500 ล้านบาท ทำให้วัดนวมินทรราชูทิศ เป็นวัดไทยในต่างประเทศที่ใหญ่ที่สุดในโลก
นอกจากนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้พระราชทานพระบรมรูปของพระองค์ มาประดิษฐานที่โถงทางเข้า และภายในวัดยังมีการจัดนิทรรศการแสดงพระราชประวัติ พระราชกรณียกิจ ขณะที่พระองค์ทรงมีพระราชสมภพในเมืองบอสตัน อีกทั้งยังมีการจัดตั้งสถาบันการศึกษาทางพระพุทธศาสนา และศูนย์วิปัสนาขนาดใหญ่ด้วย
พีระศักดิ์ พอจิต

พีระศักดิ์ พอจิต (เกิด 5 พฤษภาคม พ.ศ. 2503) อดีตสมาชิกวุฒิสภา อดีตรองประธานสภานิติบัญญัติแห่งชาติคนที่ 2 และกรรมการในคณะกรรมการเตรียมการปฏิรูปประเทศ กรรมการในคณะกรรมการเตรียมการยุทธศาสตร์ชาติ กรรมการในคณะกรรมการเตรียมการเพื่อสร้างความสามัคคีปรองดองตาม คำสั่งหัวหน้าคณะรักษาความสงบแห่งชาติ ที่ 3/2560
อัยการพิเศษประจำกรมช่วยราชการสำนักงานอัยการจังหวัดอุตรดิตถ์ นายกองค์การบริหารส่วนจังหวัดอุตรดิตถ์ นักกฎหมายชาวไทย เนติบัณฑิตไทย
ประวัติ.
นายพีระศักดิ์ พอจิต ชื่อเล่น "อ๋อง" สำเร็จการศึกษาระดับชั้นมัธยมศึกษาที่โรงเรียนสูงเม่นชนูปถัมภ์ ศึกษาจากคณะนิติศาสตร์ มหาวิทยาลัยรามคำแหง, เนติบัณฑิต สำนักอบรมศึกษากฎหมายแห่งเนติบัณฑิตยสภา, คณะศิลปศาสตร์ (ปริญญาโทสาขารัฐศาสตร์) มหาวิทยาลัยรามคำแหง ในอดีตทำงานเป็นอัยการพิเศษประจำกรมช่วยราชการสำนักงานอัยการจังหวัดอุตรดิตถ์ ประชาชนในพื้นที่จึงมักเรียกว่า “อัยการอ๋อง” ต่อมาลาออกมาลงสมัคร ส.ว. อุตรดิตถ์ เมื่อปี พ.ศ. 2549 และได้รับชัยชนะ แต่การเลือก ส.ว.ครั้งนั้นล้มเลิกไปเนื่องจากการรัฐประหาร 19 กันยายน พ.ศ. 2549 จึงไปลงสมัครเป็นนักการเมืองท้องถิ่น และได้รับเลือกตั้งเป็นนายกองค์การบริหารส่วนจังหวัด (อบจ.) ช่วงปี พ.ศ. 2551-2555 ต่อมาเขาได้ลงสมัครเป็น สว. อุตรดิตถ์ เมื่อ 30 มีนาคม พ.ศ. 2557 โดยได้รับเลือกด้วยคะแนน 101,895 คะแนน และได้รับการเลือกให้ดำรงตำแหน่งรองประธานวุฒิสภาคนที่ 2 เอาชนะ นายจองชัย เที่ยงธรรม ส.ว. สุพรรณบุรี ด้วยคะแนน 89 : 57 เสียง ในวันเดียวกับที่นายสุรชัย เลี้ยงบุญเลิศชัย 
ในเดือนกรกฎาคม พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ และเมื่อวันที่ 8 สิงหาคม พ.ศ. 2557 นายพีระศักดิ์ได้รับเลือกตั้งให้เป็นรองประธานสภานิติบัญญัติแห่งชาติ คนที่ 2เขาได้แต่งตั้ง นางสาว พณัศยา พอจิต ลูกสาวของเขา เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่สองและลูกชายของเขา นายพิชญุตม์ พอจิต เป็นนายกสมาคมกีฬาแห่งจังหวัดอุตรดิตถ์ 
นายพีระศักดิ์ มีความชื่นชอบส่วนตัวคือ ชอบกีฬาฟุตบอลมาก โดยมีตำแหน่งเป็นอดีตนายกสมาคมกีฬาจังหวัดอุตรดิตถ์ และอดีตประธานสโมสรฟุตบอลจังหวัดอุตรดิตถ์ ในระดับดิวิชัน 2 โซนภาคเหนือ และเป็นผู้สนับสนุนนอตทิงแฮมฟอเรสต์ สโมสรฟุตบอลที่มีชื่อเสียงและเกียรติประวัติยาวนานของอังกฤษ โดยมักจะสวมชุดแข่งของนอตทิงแฮมฟอเรสต์ลงแข่งเสมอ ๆ ในการแข่งขันที่เจ้าตัวเข้าร่วม โดยสนับสนุนมาตั้งแต่ยุคทศวรรษที่ 70 ซึ่งเป็นช่วงที่สโมสรประสำเร็จ 
นายพีระศักดิ์ เป็นนักการเมืองที่มีความใกล้ชิดกับพรรคประชาธิปัตย์
รายชื่อนายกรัฐมนตรีเนเธอร์แลนด์

นี่คือ รายชื่อนายกรัฐมนตรีเนเธอร์แลนด์ ตั้งแต่การก่อตั้งตำแหน่งนี้ขึ้นมาภายใต้รัฐธรรมนูญปี 1848
รัชสมัยสมเด็จพระราชาธิบดีวิลเลิม-อเล็กซานเดอร์.
      VVD
สาทรสแควร์

อาคารสาทรสแควร์  เป็นอาคารสำนักงานสูง 41 ชั้น ตั้งอยู่หัวมุมแยกสาทร-นราธิวาส (แยกถนนสาทรเหนือ ตัดถนนนราธิวาสราชนครินทร์) เขตบางรัก ใกล้กับสถานีช่องนนทรี
อาคารสาทรสแควร์ มีพื้นที่ 75,000 ตารางเมตร แบ่งเป็น 3 ส่วน คือ ส่วนร้านค้าและสิ่งอำนวยความสะดวกชั้น 1 ถึง 3 ส่วนสำนักงานชั้น 4 ถึง 38 และส่วนบนสุดชั้น 39 ถึง 40 เป็นร้านอาหารเชลาวี (CÈ LA VI Bangkok) ตัวอาคารแวดล้อมไปด้วยสิ่งอำนวยความสะดวก ได้แก่ โรงแรม ดับเบิ้ลยู กรุงเทพฯ (โรงแรม 5 ดาว) และบ้านสาทร (หลวงสาทรราชายุตก์ (ยม พิศลยบุตร)) ซึ่งเคยเป็นที่ตั้งสถานเอกอัครราชทูตสหพันธรัฐรัสเซียประจำประเทศไทย นอกจากนี้ อาคารสาทรสแควร์ ยังได้รับรางวัลอาคารอนุรักษ์พลังงาน รางวัลลีด (Leadership in Energy and Environmental Design : LEED) ของสภาอาคารเขียวสหรัฐอเมริกา (U.S. Green Building Council : USGBC) ระดับทองคำ (GOLD) ซึ่งเป็นระดับสูงสุดแห่งเดียวของอาคารสำนักงานบนถนนสาทร อาคารยังโดดเด่นด้วยสถาปัตยกรรมที่สวยงามเป็นสัญลักษณ์ให้กับแยกสาทร
นอกจากนี้ยังมีสถานเอกอัครราชทูตเบลเยียมประจำประเทศไทย ตั้งอยู่ที่ชั้น 16 ของอาคารอีกด้วย
เฮการี ยูไนเต็ด

เฮการี ยูไนเต็ด  เป็นสโมสรฟุตบอลกึ่งอาชีพ ตั้งอยู่ในเมืองพอร์ตมอร์สบี ปาปัวนิวกินี สโมสรฟุตบอลเฮการี ยูไนเต็ดเป็นผู้ชนะการแข่งขันปาปัวนิวกินีเนชันแนลซอคเคอร์ลีกนับตั้งแต่ปี ค.ศ. 2006 เป็นต้นมา ในปี ค.ศ. 2010 เฮการี ยูไนเต็ดเป็นสโมสรฟุตบอลสโมสรแรกนอกจากออสเตรเลียและนิวซีแลนด์ที่ได้เข้าร่วมการแข่งขันฟุตบอลชิงแชมป์สโมสรโลก 2010ในเมืองอาบูดาบี การมีโอกาสเข้าร่วมการแข่งขันชิงแชมป์สโมสรโลกในครั้งนี้ส่งผลให้กลายเป็นครั้งแรกที่ปาปัวนิวกินีและสโมสรหมู่เกาะแปซิฟิกใต้มีโอกาสเข้าร่วมการแข่งขันในระดับสโมสรของฟีฟ่าเป็นครั้งแรก
โรงแรมแกรนด์ เซนเตอร์ พอยต์ ราชดำริ

โรงแรมแกรนด์ เซนเตอร์ พอยต์ ราชดำริ  เป็นโรงแรมแห่งแรกในเครือโรงแรมแกรนด์ เซนเตอร์ พอยต์ ตั้งอยู่บนถนนราชดำริ เขตปทุมวัน เปิดให้บริการเมื่อปี พ.ศ. 2551 โดยมีห้องต่าง ๆ กว่า 526 ห้อง ปลายสุดของอาคารมีลักษณะเด่นเป็นยอดแหลมสองชั้นสีฟ้า ตัวอาคารตั้งอยู่ใกล้สถานีราชดำริ แยกราชประสงค์ สวนลุมพินี ศาลท้าวมหาพรหม โรงแรมเอราวัณ ศูนย์การค้าเกษร เซ็นทรัลเวิลด์ และสยามพารากอน ภายในโรงแรมยังมีร้านอาคารคอฟฟี่บีน ห่างจากท่าอากาศยานสุวรรณภูมิ 40 กิโลเมตร
ไทยแลนด์ก็อตทาเลนต์ (ฤดูกาลที่ 4)

การแข่งขัน.
รอบออดิชั่น (Audition).
รอบออดิชั่น แข่งขัน ณ โรงละครอักษรา คิง พาวเวอร์ คอมเพล็กซ์ เป็นเวลา วัน ตั้งแต่วันที่ และจะนำเทปบันทึกภาพมาออกอากาศทุกวันเสาร์ - อาทิตย์ ตั้งแต่วันที่ 15 มิถุนายน 2557 - จำนวน ตอน ซึ่งรอบนี้จะเป็นรอบที่ได้ทำการออกอากาศทางโทรทัศน์แบบในหลายๆ ประเทศที่ทำกันโดยมีผู้เข้าแข่งขันจากรอบคัดเลือกเข้าสู่รอบออดิชั่นจำนวน 400 การแสดง ซึ่งผู้เข้าแข่งขันจะต้องโชว์ความสามารถในการแสดงของตนเองได้ภายใน 2-4 นาที ซึ่งกรรมการมีสิทธิ์กดให้หยุดการแสดงได้ ถ้าหากกรรมการกด Buzzer ครบ 4 คนเมื่อใด การแสดงต้องยุติทันที จากนั้นคณะกรรมการจะพิจารณาความสามารถโดยใช้เสียงอย่างน้อย 3 ใน 4 ในการตัดสินว่าผู้แข่งขันจะผ่านเข้าสู่รอบต่อไปได้หรือไม่ จากนั้นกรรมการจะคัดเลือกจากเทปการแสดงของผู้ผ่านเข้ารอบอีกครั้งให้เหลือ 36 การแสดงสุดท้าย เข้าสู่รอบรองชนะเลิศ
รอบรองชนะเลิศ (Semi-final).
36 ทีม ที่เข้ารอบจะได้รางวัลเงินสดทีมละ 10,000 บาท จากเรโซนา รอบรองชนะเลิศจะเป็นการถ่ายทอดสดการแข่งขันของ 36 การแสดงสุดท้ายไปสู่ผู้ชมทั่วประเทศเป็นเวลา 6 สัปดาห์ จากสตูดิโอเวิร์คพอยท์ จังหวัดปทุมธานี โดยการตัดสินใช้คะแนนโหวตของผู้ชมผ่านการส่งเอสเอ็มเอสในช่วงถ่ายทอดสดเป็นหลัก ผู้ที่มีคะแนนโหวตสูงสุดจะได้ผ่านเข้ารอบสุดท้ายโดยอัตโนมัติ ส่วนผู้ที่ได้คะแนนโหวตในอันดับที่ 2 และ 3 กรรมการจะตัดสินว่าใครจะผ่านเข้ารอบโดยใช้เสียงสามในสี่เช่นเดียวกับรอบออดิชัน หากเสียงของกรรมการเสมอออกมาเป็น 2 ต่อ 2 ผู้ที่ได้คะแนนโหวตเป็นลำดับที่ 2 จะเข้ารอบสุดท้ายทันที ในรอบนี้ส่วนของการแสดงจะบันทึกเทปล่วงหน้าก่อนสามชั่วโมงถึงหนึ่งชั่วโมงก่อนเวลาออกอากาศเพื่อป้องกันความผิดพลาด ส่วนการประกาศผลจะเป็นการถ่ายทอดสด
การออกอากาศ.
ในกรณีที่มีรายการพิเศษ ซึ่งทำให้ไทยแลนด์ก็อตทาเลนต์ ซีซั่นที่ 4 ไม่สามารถออกอากาศตามเวลาปกติได้ ไทยทีวีสีช่อง 3 จะเลื่อนเวลาออกอากาศ หรือ งดออกอากาศตามความเหมาะสม สำหรับการเลื่อนเวลาออกอากาศ หรือ งดออกอากาศ เคยปรากฏดังต่อไปนี้
สรุปผลการแข่งขัน.
รอบรองชนะเลิศสัปดาห์ที่ 5 (17 สิงหาคม 2557).
หมายเหตุ : รอบรองชนะเลิศสัปดาห์ที่ 5 คณะกรรมการทั้ง 4 ท่าน ลงความเห็นให้มีการเสมอกัน ทางรายการจะนำคะแนนโหวตที่ได้จากผู้ชมผ่านทางการโหวตทางโทรศัพท์มือถือทั่วประเทศ เป็นการตัดสินผลโหวต และทำให้หมายเลข TGT28 -- กวาง อาริศา เข้ารอบชิงชนะเลิศทันที
รอบชิงชนะเลิศ (31 สิงหาคม 2557).
รอบชิงชนะเลิศเป็นการถ่ายทอดสดการแข่งขันของ 12 การแสดงสุดท้ายโดยกรรมการจะมีสิทธิ์ในการกดปุ่ม ปุ่มบัสเซอร์สีแดง อยู่เช่นเดิมแต่จะไม่มีการนับเสียงโหวตจากคณะกรรมการแต่อย่างใด สำหรับรอบชิงชนะเลิศนั้นจะทำการแสดงโชว์ในช่วงเวลาเดียวกันกับฤดูกาลที่ 2 และ 3 โดยจะเปิดโหวตแบบปกติและยาวไปจนถึงเวลา 20:15 และจะถ่ายทอดสดประกาศผลผู้ชนะในเวลา 20:15-20:30 นาฬิกาของวันนั้นเลย ใช้ระบบ 1 เบอร์ ต่อ 1 โหวต 
เป็นที่น่าสังเกตว่าในฤดูกาลนี้ รอบรองชนะเลิศ และ รอบชิงชนะเลิศ ไม่มีการกดปุ่มบัสเซอร์จากกรรมการระหว่างการแสดงเลยแม้แต่ครั้งเดียว ขณะเดียวกันการตัดสินจากคณะกรรมการในรอบรองชนะเลิศทุกครั้งนั้น กรรมการจะมีมติเป็นเอกฉันท์เสมอ ซึ่งก็อาจจะเกิดขึ้นได้ แต่ในรอบชิงชนะเลิศ พิธีกรได้แจ้งว่ากรรมการจะไม่กดปุ่มบัสเซอร์อยู่แล้วไม่ว่าจะอย่างไรก็ตาม
#เปลี่ยนทาง ชนะเลิศ
#เปลี่ยนทาง รองชนะเลิศอันดับ 1
#เปลี่ยนทาง รองชนะเลิศอันดับ 2
ทะเลสาบบอลอโตน

บอลอโตน ; ;) เป็นทะเลสาบน้ำจืดในที่ราบลุ่มแม่น้ำดานูบ (ทรานส์ดานูเบีย) ของประเทศฮังการี ทะเลสาบบอลอโตนเป็นทะเลสาบที่ใหญ่ที่สุดในยุโรปกลาง และเป็นแหล่งท่องเที่ยวที่สำคัญของฮังการี น้ำในทะเลสาบส่วนใหญ่ไหลมาจากแม่น้ำซอลอและมีชิโอ ซึ่งเป็นคลองขุดทำหน้าที่ระบายน้ำออก
เขตที่สูงในชายฝั่งทางตอนเหนือเป็นที่รู้จักในฐานะแหล่งผลิตไวน์ของภูมิภาคและมีความสำคัญทางประวัติศาสตร์ ในขณะที่ที่ราบในบริเวณชายฝั่งตอนใต้เป็นที่รู้จักในฐานะเมืองพักตากอากาศ บอลอโตนฟือแร็ดและเฮวีซได้รับการพัฒนาให้เป็นเมืองพักตากอากาศซึ่งมีชื่อเสียงมากในคริสต์ศตวรรษที่ 19 เป็นต้นมา เนื่องจากในสมัยนั้นมีแมลงฟิลลอกเซอราซึ่งเป็นศัตรูพืชชนิดหนึ่งได้ทำลายไร่องุ่น ส่งผลให้เจ้าของที่ดินสร้างบ้านพักฤดูร้อนขึ้นให้ชนชั้นกลางเช่า
สะใภ้จ้าว

สะใภ้จ้าว เป็นละครโทรทัศน์ไทย ละครพีเรียดแนวโรแมนติกคอมเมดี้ ดัดแปลงจากบทประพันธ์ของ "รจนา" หรือ สุภาว์ เทวกุล ถูกนำมาสร้างครั้งแรกเมื่อปี พ.ศ. 2545 ออกอากาศทาง สถานีวิทยุโทรทัศน์ไทยทีวีสีช่อง 3 ผลิตโดย บริษัท บรอดคาซท์ ไทย เทเลวิชั่น โดยผู้จัดละคร อรุโณชา ภานุพันธุ์ นำแสดงโดย สหรัถ สังคปรีชา และ สุนิสา เจทท์ ออกอากาศทุกวันศุกร์–เสาร์–อาทิตย์ เวลา 20.20 – 22.20 น. เมื่อวันที่ 7 มิถุนายน พ.ศ. 2545 – 19 กรกฎาคม พ.ศ. 2545 และในปี พ.ศ. 2558 ได้มีการนำกลับมาสร้างเป็นละครอีกครั้ง นำแสดงโดย ธนวรรธน์ วรรธนะภูติ และ พิจักขณา วงศารัตนศิลป์ ผลิตโดยบริษัทและผู้จัดละครเดียวกันกับเวอร์ชันก่อน และออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์–อังคาร เวลา 20.20 – 22.50 น. ระหว่างวันที่ 12 ตุลาคม พ.ศ. 2558 – 7 ธันวาคม พ.ศ. 2558
แกงจีนจ๊วน

แกงจีนจ๊วน เป็นแกงโบราณที่นิยมทำในวัง ได้รับอิทธิพลจากแกงแบบชวา คาดว่าแพร่หลายเข้ามาเมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสชวา เป็นแกงกะทิรสอ่อน ใส่ส้มซ่า ถั่วลิสงและพริกหยวก พริกแกงมีพริกไทย ดอกจันทน์ ลูกจันทน์ ลูกผักชี ยี่หร่า ลูกกระวาน กานพลู อบเชย พริกแห้ง เกลือ ข่าแก่ ตะไคร้ รากผักชี กระเทียม กะปิ
เจิงเอก

เจิงเอก ("เชิงเอก"; อักษรโรมัน: Choeung Ek) เป็นชื่อสถานที่ที่มีการสังหารเหยื่อของเขมรแดงในช่วง พ.ศ. 2518 – 2522 เป็นจำนวนมาก ห่างจากกรุงพนมเปญไปทางใต้ราว 17 กิโลเมตร จัดเป็นทุ่งสังหารที่เป็นที่รู้จักกันมากที่สุด พบโครงกระดูกประมาณ 8,895 ในบริเวณเจิงเอกนี้ หลังจากที่เขมรแดงลงจากอำนาจ ผู้ที่เสียชีวิตจำนวนมากเป็นนักโทษการเมืองที่ถูกขังไว้ที่คุกต็วลแซลง
ในปัจจุบัน เจิงเอกเป็นสถานที่แห่งความทรงจำ ได้สร้างเจดีย์ และบรรจุกะโหลกไว้กว่า 5,000 กะโหลก และรัฐบาลได้ส่งเสริมให้นักท่องเที่ยวไปยังเจิงเอก นอกจากเจดีย์ แล้ว ยังแสดงจุดที่ขุดกระดูกขึ้นมา และยังมีกระดูกบางส่วนเหลืออยู่ ในภาพยนตร์เรื่องทุ่งสังหาร ได้แสดงเหตุการณ์คล้ายกับที่เกิดขึ้นในเจิงเอกไว้ด้วย
โรงเรียนมัธยมปลายโทกิวางิ

โรงเรียนมัธยมปลายโทกิวางิ  เป็นโรงเรียนมัธยมปลายซึ่งตั้งอยู่ที่โอดาวาระยนโจเมะ เขตอาโอบะ นครเซ็นได จังหวัดมิยางิ โรงเรียนแห่งนี้เป็นที่รู้จักโดยทั่วไปในชื่อ "ทกกี" หรือ "โทกิวางิ"
โรงเรียนแห่งนี้มีชื่อเสียงด้านทีมฟุตบอลหญิง และอายุ นากาดะ ซึ่งเป็นนักฟุตบอลหญิงสังกัดไอแนคโคเบะเลโอเนสซา เคยเข้าศึกษาที่สถาบันแห่งนี้
ประวัติ.
ได้มีการจัดตั้ง 2 แผนก ซึ่งได้แก่โรงเรียนสามัญและภาควิชาดนตรี ในลักษณะโรงเรียนสตรี ส่วนเด็กผู้ชายจะสามารถเข้าศึกษาได้เพียงในภาควิชาดนตรี
กิจกรรมสโมสรฟุตบอลของโรงเรียนแห่งนี้ จัดได้ว่ามีชื่อเสียงมากที่สุดแห่งหนึ่งของประเทศ ค.ศ. 2010 ในการแข่งขันฟุตบอลลีกหญิงของญี่ปุ่นรายการ"นาเดชิโกะลีกชาลเลนจ์" ซึ่งเป็นลีกดิวิชัน 2 ทีมนี้สามารถครองแชมป์ฝั่งตะวันออกได้สำเร็จ และประสบความสำเร็จในปีถัดมาเป็นสมัยที่สอง (ระบบนี้ได้ยกเลิกในปี ค.ศ. 2012) ส่วนใน"นาเดชิโกะลีก" ซึ่งเป็นลีกดิวิชัน 1 ทีมโรงเรียนนี้ยังไม่ได้รับการเลื่อนระดับสู่การแข่งขันดิวิชันดังกล่าว ถึงกระนั้น ได้มีนักฟุตบอลหญิงหลายคนจากโรงเรียนแห่งนี้เข้าแข่งขันให้แก่ฟุตบอลหญิงทีมชาติญี่ปุ่น รวมถึงฟุตบอลลีกหญิงของญี่ปุ่น และทีมนี้ยังชนะการแข่งขันระดับประเทศ ทั้งฟุตบอลหญิงชิงแชมป์มัธยมปลายแห่งประเทศญี่ปุ่น 5 สมัย และฟุตบอลเยาวชนหญิงอายุไม่เกิน 18 ปี ชิงแชมป์ประเทศญี่ปุ่น 3 สมัย รวมเป็น 8 สมัยรายการ นับเป็นโรงเรียนมัธยมปลายที่ทำสถิติสูงสุดสำหรับการแข่งขันในระดับประเทศ
แกงบุ่มไบ่

แกงบุ่มไบ่ เป็นแกงโบราณของไทยที่มีลักษณะคล้ายแกงอินเดียมาก นิยมแกงกับไก่หรือเนื้อวัว ใส่เครื่องเทศหลายชนิด เคี่ยวกะทิจนแตกมัน มีรสเปรี้ยวจากมะขามเปียก บันทึกเกี่ยวกับแกงชนิดนี้ที่เก่าที่สุดอยู่ในสมัยรัชกาลที่ 5 นิยมใส่ผักคือหอมใหญ่และแตงร้าน พริกแกงประกอบด้วย พริกไทย ลูกผักชี ยี่หร่า ดอกจันทน์ (หรือรกหุ้มเมล็ดของผลจันทน์เทศ) ลูกจันทน์ (หรือเมล็ดจันทน์เทศ) พริกแห้ง เกลือ ข่าแก่ ขมิ้น กระเทียม หอมแดง และกะปิ
นโรดม กันตล

พระนโรดม กันตอล (Norodom Kantol) เกิดเมื่อ 15 กันยายน พ.ศ. 2463 เป็นพระราชโอรสของพระนโรดม สิงหรา (Norodom Singhara) นโรดม กันตลได้เป็นนายกรัฐมนตรีคนที่ 20 ของกัมพูชา อยู่ในตำแหน่งระหว่าง พ.ศ. 2505 – 2509 และเป็นรัฐมนตรีว่าการกระทรวงการต่างประเทศในระบอบสังคมของพระนโรดม สีหนุ ในสมัยสาธารณรัฐเขมร พระองค์ถูกคุมขังไว้เช่นเดียวกับสมาชิกราชวงศ์อื่นๆ พระองค์หายตัวไปอย่างลึกลับใน พ.ศ. 2519 คาดว่าเป็นหนึ่งในสมาชิกราชวงศ์ที่ถูกเขมรแดงสังหาร
อัน จิน-คย็อง

อัน จิน-คย็อง (안진경) นักร้องและนักแสดงชาวเกาหลีใต้
ประวัติ.
ชีวิตส่วนตัว.
อัน จิน-คย็อง (안진경) เข้าวงการด้วยการออกอัลบั้มในนาม To-Ya โดยออกในประเทศญี่ปุ่นและเกาหลี จากนั้นได้เป็นนักร้องนำของวง BABYVOX Re.V ที่สึบทอดมาจาก Baby V.O.X.
โดยการเพิ่มคำว่า "Re.V" ซึ่งย่อมาจาก "Renaissance Voices" แปลว่าเสียงที่ฟื้นคืนมาใหม่ จนวงยุตัวลงจึงออกอัลบั้มของตัวเองในชื่อ Bad Person และยังมีผลงานการแสดงในเรื่อง Athena: Goddess of War (SBS, 2010) รับบทเป็นแกนนำของกลุ่มก่อการร้าย
ด้านงานบันเทิงในไทย อัน จิน-คย็อง เคยมาเล่นคอนเสิร์ตในงานเทศกาลดนตรีพัทยา และได้ถ่ายทำภาพยนตร์โฆษณา PhD (พีเอชดี) รวมถึงจะได้ร่วมงานด้านดนตรีกับประเทศไทยในอนาคต
สีสุวัตถิ์ วัฑฒ์ฉายาวงศ์

นักองค์มจะ สีสุวัตถิ์ วัฑฒ์ฉายาวงศ์ (Sisowath Watchayavong,) ประสูติเมื่อ 13 กันยายน พ.ศ. 2434 พระองค์เป็นเชื้อพระวงศ์ในราชสกุลสีสุวัตถิ์ของกัมพูชาและได้ดำรงตำแหน่งนายกรัฐมนตรีของกัมพูชาเมื่อยังเป็นดินแดนในอารักขาของฝรั่งเศส ระหว่าง พ.ศ. 2490 - 2491 ดำรงตำแหน่งต่อจาก นักองค์มจะสีสุวัตถิ์ ยุทธวงศ์ นับเป็นนายกรัฐมนตรีคนที่ 5 ของกัมพูชา สิ้นพระชนม์เมื่อ 30 มกราคม พ.ศ. 2515
ไอนูว์ยูเวอร์ทรับเบิล

ไอนูว์ยูเวอร์ทรับเบิล  เป็นเพลงของนักร้องและนักแต่งเพลงชาวอเมริกัน เทย์เลอร์ สวิฟต์ จากอัลบั้มที่สี่ของเธอ "เรด" (2012) สวิฟต์ประพันธ์เพลงนี้ร่วมกับผู้ผลิต แมกซ์ มาร์ติน และเชลล์แบ็ก "ไอนูว์ยูเวอร์ทรับเบิล" เป็นเพลงแนวแดนซ์ป็อป ป็อปร็อก และทีนป็อปที่มีท่อนซ้ำเป็นดั๊บสเต็ป มีกีตาร์ไฟฟ้าและเครื่องสังเคราะห์เสียง พร้อมเนื้อเพลงที่พูดถึงการโทษตัวเองหลังจากความสัมพันธ์ที่เลวร้าย การผลิตเพลงแนวดั๊บสเต็ปนี้ทำให้บรรดานักวิจารณ์เพลงเสียงแตกกัน โดยพวกเขามองว่าเพลงนี้เป็นการเคลื่อนไหวที่ก้าวล้ำจากเพลงคันทรีป็อปก่อนหน้านี้ของสวิฟต์
บิกมะชีนเรเคิดส์ร่วมกับรีพับลิกเรเคิดส์ ออกซิงเกิล "ไอนูว์ยูเวอร์ทรับเบิล" ในสหรัฐเป็นซิงเกิลป็อปทางวิทยุเพลงที่สองของอัลบั้มเมื่อวันที่ 27 พฤศจิกายน ค.ศ. 2012 เพลงนี้ติด 5 อันดับสูงสุดในชาร์ตเพลงและได้รับการรับรองระดับมัลติแพลตตินัมในออสเตรเลีย แคนาดา นิวซีแลนด์ และสหราชอาณาจักร ในสหรัฐซิงเกิลนี้ขึ้นถึงอันดับสองใน"บิลบอร์ด"ฮอต 100 และได้รับการรับรองระดับแพลตตินัมเจ็ดครั้ง การครองอันดับหนึ่งในชาร์ตเมนสตรีมท็อป 40 นานเจ็ดสัปดาห์ เป็นแรงบันดาลใจให้สวิฟต์เปลี่ยนจากเพลงคันทรีมาเป็นเพลงป็อปกระแสหลักในอัลบั้มสตูดิโอชุดต่อไปของเธอในชื่อ "1989" (2014)
มิวสิกวิดีโอเพลงนี้กำกับโดยแอนโทนี แมนเดลเลอร์ เปิดตัวครั้งแรกทางเอ็มทีวี เมื่อวันที่ 13 ธันวาคม ค.ศ. 2012 มิวสิกวิดีโอนี้แสดงให้เห็นถึงสวิฟต์กำลังเผชิญกับความสัมพันธ์ที่วุ่นวายกับผู้ชายที่ไม่ซื่อสัตย์ และได้รับรางวัลเอ็มทีวีมิวสิกอะวอดส์ สาขาวิดีโอหญิงยอดเยี่ยม และรางวัลปรากฏการณ์ จากยูทูบมิวสิกอะวอดส์ในปี 2013 เพื่อเป็นการประชาสัมพันธ์เพลงนี้ สวิฟต์ได้แสดงในรายการทางโทรทัศน์ต่าง ๆ รวมถึงอเมริกันมิวสิกอะวอดส์, อาเรียมิวสิกอะวอดส์ และบริตอะวอดส์ เธอได้ใส่เพลงนี้ไว้ในรายชื่อเพลงของเวิลด์ทัวร์สามครั้ง ได้แก่ เดอะเรดทัวร์ (2013–2014), เดอะ 1989 เวิลด์ทัวร์ (2015) และดิเอราส์ทัวร์ (2023–2024)
ดนตรีและบทประพันธ์.
สวิฟต์อธิบายเพลง "ไอนูว์ยูเวอร์ทรับเบิล" ว่า "วุ่นวายพอ ๆ กับความรู้สึกตอนที่ [เธอ] เขียนเพลงนี้" ในบทประพันธ์ของเพลง เธอโทษตัวเองสำหรับความสัมพันธ์ที่น่าหงุดหงิดที่จบลง เพราะเธอรู้ว่าเธอสามารถอยู่ให้ห่างจากมันได้ แต่เลือกที่จะเพิกเฉยต่อสัญญาณเตือน นักวิจารณ์เพลงอธิบายถึงเพลง "ไอนูว์ยูเวอร์ทรับเบิล" ว่าเป็นเพลงแนวแดนซ์ป็อป ป็อปร็อก และทีนป็อป โดยมีกีตาร์เบส กีตาร์ไฟฟ้า และคีย์บอร์ด ท่อนซ้ำของเพลงดั๊บสเตปประกอบด้วยเสียงสั่น เครื่องสังเคราะห์เสียง และเสียงร้องที่ผิดเพี้ยนของสวิฟต์ เครื่องดนตรีหยุดที่ช่วงบริดจ์ ซึ่งสวิฟต์ครุ่นคิดถึงความสัมพันธ์ในอดีตของเธอ: "You never loved me, or her, or anyone, or anything." (แปล: คุณไม่เคยรักฉัน หรือเธอ หรือใคร หรือสิ่งใดเลย)
มิวสิกวิดีโอ.
มิวสิกวิดีโอเพลงนี้ถ่ายทำในวันที่ 18 พฤศจิกายน 2012 ที่ลอสแอนเจลิส รัฐแคลิฟอร์เนีย กำกับโดยแอนโทนี แมนเดอร์ และออกอากาศเมื่อวันที่ 13 ธันวาคม 2012 แสดงด้วยเทย์เลอร์ สวิฟต์ และรีฟ เคนีย์ นักแสดงชายจากหนังดังเรื่องสไปเดอร์แมน ต่อมามิวสิกวิดีโอเพลงนี้ได้รับรางวัล Best Female Video ในงาน MTV Video Music Awards ประจำปี 2013 นับเป็นครั้งที่ 2 ที่เธอได้รับรางวัลนี้หลังจากเคยได้รับเมื่อปี 2009 ในเพลงยูบีลองวิทมี
ผู้ขับร้อง ผู้แต่ง และอื่น ๆ.
<templatestyles src="Col-begin/styles.css"/>
ชาร์ต.
<templatestyles src="Col-begin/styles.css"/>
สมบัติ นพรัก

รองศาสตราจารย์ ดร.สมบัติ นพรัก (8 มีนาคม พ.ศ. 2484) อดีตประธานสภาคณบดีคณะครุศาสตร์/ศึกษาศาสตร์แห่งประเทศไทย 2 วาระ (พ.ศ. 2552 - 2554), อดีตคณบดีคณะศึกษาศาสตร์ มหาวิทยาลัยนเรศวร มหาวิทยาลัยนเรศวร 2 วาระ (พ.ศ. 2547 -2555) กรรมการสภามหาวิทยาลัยผู้ทรงคุณวุฒิมหาวิทยาลัยราชภัฏอุตรดิตถ์ และคณบดีวิทยาลัยการศึกษา มหาวิทยาลัยพะเยาคนแรก (พ.ศ. 2556)
ประวัติ.
เกิดเมื่อวันที่ 8 มีนาคม พ.ศ. 2484 เข้าศึกษาในระดับอุดมศึกษาที่วิทยาลัยวิชาการศึกษาประสานมิตร จนสำเร็จการศึกษาในหลักสูตรการศึกษาบัณฑิต (กศ.บ.(อังกฤษ-ไทย)) ในปี พ.ศ. 2512 จากนั้นจึงเข้าศึกษาต่อระดับปริญญาโทที่ The Maharaja Sayajirao University of Baroda, India จนสำเร็จการศึกษา M.Ed. (Education Administration) เมื่อปี พ.ศ. 2519 ต่อมาเข้าศึกษา ในระดับปริญญาเอกจนสำเร็จการศึกษา Doctor of Philosophy (Ph.D.) จาก The Maharaja Sayajirao University of Baroda, India เมื่อปี พ.ศ. 2538 เริ่มรับราชการครั้งแรกที่โรงเรียนสวรรค์อนันต์วิทยา
ปัจจุบันสมรสกับ รองศาสตราจารย์พรรณยุพา นพรัก มีบุตร 1 คน
ประสบการณ์การทำงาน.
หลังจบการศึกษาจากวิทยาลัยวิชาการศึกษา ประสานมิตร ได้บรรจุเข้ารับราชการครั้งแรงที่โรงเรียนโรงเรียนสวรรค์อนันต์วิทยา และได้ตำรงตำแหน่งสำคัญต่าง ๆ ดังนี้
บ้านสาทร

บ้านสาทร หรือ บ้านหลวงสาทรราชายุตก์ ปัจจุบันเรียกว่า เดอะเฮ้าส์ออนสาทร เป็นอาคารอนุรักษ์แห่งหนึ่งของไทย ตั้งอยู่บนถนนสาทรเหนือ แขวงสีลม เขตบางรัก กรุงเทพมหานคร หลวงสาทรราชายุตก์ (ยม พิศลยบุตร) หรือเจ้าสัวยม เศรษฐีผู้รับเหมาขุดคลองในพระนครรวมถึงคลองสาทร สร้างบ้านนี้ขึ้นในราว พ.ศ. 2432
บ้านเปลี่ยนมือหลายครั้ง ทั้งเป็นที่อยู่เดิมของหลวงสาทรราชายุตก์ ต่อมาใช้เป็นที่ทำการสถานเอกอัครราชทูตสหภาพโซเวียตประจำประเทศไทย (สหพันธรัฐรัสเซีย ในปัจจุบัน) ก่อนจะขายให้แก่โรงแรม ดับเบิ้ลยู กรุงเทพฯ (W Hotel) ในปัจจุบัน อาคารได้รับการอนุรักษ์ไว้อย่างดี ท่ามกลางอาคารสูงในย่านสาทรโดยเปลี่ยนชื่อใหม่เป็น เดอะเฮ้าส์ออนสาทร (The House on Sathon) ในปี พ.ศ. 2559 บ้านสาทรได้ปรากฏเป็นฉากสำคัญในภาพยนตร์ "พรจากฟ้า"
ประวัติ.
อาคารบ้านสาทรสร้างขึ้นประมาณ พ.ศ. 2432-2433 โดยหลวงสาทรราชายุตก์ หรือ "เจ้าสัวยม" ผู้รับเหมาขุดคลองในพระนคร ก่อนจะได้รับพระราชทานบรรดาศักดิ์เป็นหลวงสาทรราชายุตก์ในสมัยพระบาทสมเด็จพระจุลจอมเกล้าเจ้าอยู่หัว ต่อมาตกเป็นของหลวงจิตร์จำนงค์วานิช (ประมาณ พ.ศ. 2439-2459) ซึ่งมีศักดิ์เป็นบุตรเขย ช่วง พ.ศ. 2453 กิจการโรงสีของหลวงจิตร์จำนงค์วานิชก็ต้องถึงแก่ล้มละลาย จึงได้นำบ้านมาจำนองกับพระคลังข้างที่ (ชื่อเดิมของสำนักงานทรัพย์สินส่วนพระมหากษัตริย์) ภายหลังบ้านและที่ดินดังกล่าวได้ตกเป็นของกรมพระคลังข้างที่ใน พ.ศ. 2459
ใน พ.ศ. 2467 ตัวอาคารแปลงสภาพเป็นโรงแรม "โฮเต็ล รอแยล" ต่อมาราว พ.ศ. 2477 ได้เปลี่ยนชื่อเป็น "โรงแรมไทยแลนด์" ในช่วง พ.ศ. 2491-2542 สถานเอกอัครราชทูตสหภาพแห่งสาธารณรัฐสังคมนิยมโซเวียต (ปัจจุบันใช้ชื่อว่าสถานเอกอัครราชทูตรัสเซีย) ได้เช่าที่ดินและสิ่งปลูกสร้างของโรงแรมไทยแลนด์ จากสำนักงานทรัพย์สินส่วนพระมหากษัตริย์ เพื่อใช้เป็นสถานเอกอัครราชทูตในประเทศไทย และในปี พ.ศ. 2543 กรมศิลปากร โดยฝ่ายทะเบียนโบราณสถานฯ ได้เข้าทำการสำรวจอาคารและพื้นที่ โดยจัดให้เป็นอาคารอนุรักษ์สถาปัตยกรรมของกรมศิลปากร
ปัจจุบันอาคารดังกล่าวได้กลับมาใช้งานเป็นโรงแรมอีกครั้ง โดย บริษัท นอร์ท สาธร เรียลตี้ จำกัด ทุนจดทะเบียน 638,600,000 บาท ได้เช่าที่ดินจากสำนักงานทรัพย์สินส่วนพระมหากษัตริย์ เพื่อปรับปรุงบ้านสาทรเป็น "เดอะ เฮ้าส์ ออน สาทร" ร้านอาหารและบาร์ ซึ่งเป็นส่วนหนึ่งของโรงแรม ดับเบิ้ลยู กรุงเทพฯ ซึ่งปัจจุบัน บ้านสาทรตั้งอยู่ระหว่างตัวโรงแรมและสาทรสแควร์
การออกแบบ.
อาคารใหญ่ตั้งโดดเด่นเป็นสง่าอยู่กลางลานบ้าน มีด้วยกัน 3 ชั้น ตกแต่งสไตล์นีโอคลาสสิก โถงหน้าทางเข้าเป็นห้องเพดานสูงรูปทรง 6 เหลี่ยม ประตูและหน้าต่างชั้นล่างเป็นซุ้มโค้งบานยาวประดับกระจกด้านบน ตกแต่งด้วยขอบไม้เนื้อแข็งแกะสลัก พร้อมตราสัญลักษณ์คล้าย ตัว จ. คาดว่าเป็นชื่อย่อของ "หลวงจิตร์จำนงค์วานิช (ถมยา รงควนิช)" ลูกเขยเจ้าสัวยม 
ในอาคารยังมีเสาหินสลักเชิงลายใบไม้ฝรั่ง มีมุมโค้งริมเสาตามแบบวิหารกรีก พร้อมด้วยหัวเสาทรงเหลี่ยมเชื่อมต่อกับคิ้วและบัวเพดาน ประดับแผ่นฝ้าโลหะดีบุกสลักลายคล้ายศิลปะในยุควิกตอเรีย ด้านข้างเยื้องไปทางหน้าตึก มีบันไดไม้สลักเสลาลายสวยงามทอดตัวขึ้นสู่ชั้นบน หัวเสาทำลายพานพุ่มชูช่อกลีบดอกไม้ ส่วนราวบันไดใช้ลูกกรงไม้ลายเถา ดูกลมกลืนรับกับผนังบุฉากไม้ระหว่างบานหน้าต่าง
3 แซ่บ

3 แซ่บ  เป็นรายการโทรทัศน์ไทยประเภททอล์กโชว์ที่พัฒนามาจากราตรีสโมสร ผลิตโดย บริษัท โพลีพลัส เอ็นเตอร์เทนเม้นท์ จำกัด ออกอากาศทางสถานีวิทยุโทรทัศน์ไทยทีวีสีช่อง 3 และช่อง 3 เอชดี ตามลำดับ เริ่มออกอากาศครั้งแรกเมื่อวันที่ 2 มกราคม พ.ศ. 2556 โดยมีการเปลี่ยนแปลงเวลาออกอากาศและพิธีกรอยู่หลายครั้ง ปัจจุบันออกอากาศทุกวันอาทิตย์ เวลา 13:15 – 14:15 น. ดำเนินรายการโดย ชมพู่ - อารยา เอ ฮาร์เก็ต, แอฟ - ทักษอร ภักดิ์สุขเจริญ และ หนุ่ม - กรรชัย กำเนิดพลอย
หวายไม้เท้า

หวายไม้เท้า (ชื่อวิทยาศาสตร์: "Calamus scipionum") เป็นหวายกอขนาดใหญ่ ปีนป่ายได้สูงมาก มีหนามรูปแบน ทรงสามเหลี่ยมปลายหนามสีดำ โคนสีเหลือง โคนก้านใบเป็นรูปเข่าชัดเจน มือเกี่ยวขนาดใหญ่สีเขียวเข้ม ปลายใบมีขนแข็ง ๆ ปกคลุม ดอกช่อ ผลแก่มีลักษณะกลมรี มีจะงอยสั้น ๆ เปลือกนอกสีเขียวทึบ พบทั่วไปในพม่า เวียดนาม ไทย มาเลเซีย เกาะสุมาตรา เกาะบอร์เนียว เกาะปาลาวัน ใช้ทำเฟอร์นิเจอร์ ลำต้นช่วงที่ปล้องยาวนิยมใช้ทำไม้เท้าและก้านร่ม
หวายกำพวน

หวายกำพวน (ชื่อวิทยาศาสตร์: "Calamus longisetus") เป็นหวายกอขนาดใหญ่ โตเร็ว ใบย่อยรวมกันเป็นกลุ่ม กาบหุ้มลำมีหนามสีดำหนาแน่น โคนของหนามสีเหลืองอ่อน มีมือเกี่ยวเนื้อค่อนข้างหยาบ ในไทยใช้ทำเฟอร์นิเจอร์ ชาวเกาะในทะเลอันดามันนำผลมารับประทาน พบในบังกลาเทศไทย พม่า หมู่เกาะนิโคบาร์
หวายขริง

หวายขริง (ชื่อวิทยาศาสตร์: "Calamus palustris") เป็นหวายกอเริ่มออกดอกเมื่อความสูงไม่มากนัก มีมือเกาะ กาบหุ้มลำมีสีเขียวออกเหลืองเมื่อสด เมื่อแห้งมีสีน้ำตาลแกมเทา มีหนามสีน้ำตาล โคนหนามสีเหลือง กาบหุ้มลำที่อ่อนมีผงรังแคสีน้ำตาลแดงปกคลุมหนา ปลอกใบสีน้ำตาลเข้มไม่มีหนาม ดอกช่อ ผลรูปรีมีสีเขียวเมื่อสดและมีสีเหลืองแกมส้นเมื่อแห้ง สันเกล็ดหุ้มผลเป็นร่อง ขอบเกล็ดมีสีดำ กระจายพันธุ์ตั้งแต่พม่า จีนตอนใต้ ไปจนถึงมาเลเซียและหมู่เกาะในทะเลอันดามัน ใช้เป็นโครงของเฟอร์นิเจอร์ได้ดี
หวายช้าง

หวายช้าง (ชื่อวิทยาศาสตร์: "Calamus ornatus") เป็นหวายกอขนาดใหญ่ แยกเพศ ส่วนข้อโป่งพอง ใบขนาดใหญ่ กาบหุ้มลำสีเขียวอ่อนถึงเขียวเข้ม มีหนามขนาดใหญ่ สีดำ โคนหนามสีเหลือง ปลายหนามชี้ขึ้นด้านบน โคนก้านใบบวมพองชัดเจน หูใบสั้น ขาดเป็นริ้ว ๆ มือเกี่ยวขนาดใหญ่สีเขียวเข้ม ดอกช่อ ผลกลมรี เปลือกผลเป็นเกล็ดสีน้ำตาลอมเหลืองไปจนถึงสีเกือบดำกระจายพันธุ์ทางภาคใต้ของไทย ไปจนถึงเกาะสุมาตรา ซูลาเวซี บอร์เนียวไปจนถึงฟิลิปปินส์ ใช้ทำเครื่องเรือนและของใช้ต่าง ๆ ในฟิลิปปินส์รับประทานผล ในซาราวักเชื่อว่าพืชชนิดนี้เป็นยา น้ำคั้นจากยอดอ่อนรักษาอาการท้องเสียได้
หวายหิน

หวายหิน ชื่อวิทยาศาสตร์: "Calamus insignis" เป็นหวายกอ ลำต้นเรียวเล็ก ปีนป่ายได้สูง ลำต้นสีเขียวอ่อนเป็นมัน กาบหุ้มลำมีสีเขียวเมื่อสด สีเทาแกมน้ำตาลเมื่อแห้ง มีหนามรูปเล็บเหยี่ยวขนาดเล็ก ฐานเป็นปุ่มนูนขึ้นเป็นสันกลม มีสีเหลืองปลายหนามชี้ขึ้น ผลรูปไข่ ปลายยังคงมีส่วนปลายของเกสรตัวเมียยื่นออกเล็กน้อย พบในสุมาตรา มาเลเซีย สิงคโปร์และไทย ใช้ทำหวายเส้นเพื่อจักสานงานที่ต้องการความละเอียด ชาวทีมวนในมาเลเซียใช้มัดของ นำกาบหุ้มที่มีหนามมาใช้ขูดเนื้อมันสำปะหลังเป็นเส้นๆ หรือใช้สีเมล็ดข้าวโพดออกจากฝัก
หวายพนขนหนอน

หวายพนขนหนอน (ชื่อวิทยาศาสตร์: "Daemonorops sabut") เป็นหวายกอขนาดปานกลาง แยกเพศ กาบหุ้มลำมีสีเขียวคล้ำ มีหนามสีดำหรือสีน้ำตาลเป็นแถบ ๆ แถบหนามทำมุมเฉียงกับลำต้น มีขนรังแคปกคลุมในช่องว่างระหว่างแถบหนาม ปลอกใบเห็นไม่ชัดเจน ก้านใบยาว มีหนามแหลมโค้งงอ ใบประกอบ ดอกช่อ ผลแก่รูปกลมหรือรูปไข่ ปกคลุมด้วยเกล็ดสีเหลือง ลักษณะเด่นของหวายชนิดนี้คือมีกาบหุ้มกิ่งเป็นท่อ และมักมีมดมาทำรัง พบทั่วไปทางภาคใต้ของไทย มาเลเซียและบอร์เนียว ในซาราวักใช้สานเสื่อหรือตะกร้า ผลนำมาสกัดสีแดงได้
หวายทราย

หวายทราย (ชื่อวิทยาศาสตร์: "Calamus luridus") เป็นหวายกอลำต้นขนาดเล็ก เกือบทุกส่วนมีสีดำ กาบหุ้มลำเมื่อสดมีสีเขียวออกเหลือง และมีสีน้ำตาลออกเขียวค่อนข้างดำเมื่อแห้ง หนามรูปสามเหลี่ยมฐานโค้งคว่ำ มีหนามขนาดเล็กกว่าแทรกอยู่สม่ำเสมอ หนามเป็นมันมีสีอ่อนกว่ากาบหุ้มลำ สันหนามตอนโคนมีรอยแตก ผลกลม มีสีเหลืองออกน้ำตาล ปลายแหลม สันเกล็ดเป็นร่อง พบในสุมาตรา มาเลเซียและไทย ใช้ทำหวายซีกเพื่อใช้ในการผูกมัด
ยูลีอาน ดรัคส์เลอร์

ยูลีอาน ดรัคส์เลอร์ (เกิดวันที่ 20 กันยายน ค.ศ. 1993) เป็นนักฟุตบอลชาวเยอรมัน ปัจจุบันเล่นให้กับปารีแซ็ง-แฌร์แม็งในลีกเอิงของฝรั่งเศส และทีมชาติเยอรมนี โดยเล่นในตำแหน่งกองกลางตัวรุก
ดรัคส์เลอร์สร้างชื่อมาก่อนกับชัลเคอ 04 สโมสรในบุนเดิสลีกา เยอรมนี ในเดือนมกราคม ค.ศ. 2014 ได้รับการขนานนามจาก "เดอะการ์เดียน" ว่าเป็นหนึ่งในสิบผู้เล่นดาวรุ่งแห่งยุโรป
ในต้นฤดูกาล 2015–16 ได้ย้ายมาเล่นให้กับว็อลฟส์บวร์คด้วยสัญญา 5 ปี โดยไม่มีการเปิดเผยค่าตัว แต่ในฤดูกาลถัดมา ดรัคส์เลอร์มีท่าทีที่เป็นปฏิปักษ์กับสโมสร และเปิดเผยว่าต้องการย้ายออกไป สร้างความไม่พอใจแก่บรรดาผู้สนับสนุน และไม่ได้รับเลือกให้ลงเล่นหรือแม้กระทั่งมีชื่อติดเป็นตัวสำรอง จึงกลายมาเป็นข่าวกับอีกหลายสโมสรในหลายลีก เช่น ลิเวอร์พูล, อาร์เซนอล แต่ในปลายปี ค.ศ. 2016 ก็ได้ย้ายไปสู่ปารีแซ็ง-แฌร์แม็งในที่สุด ด้วยค่าตัวประมาณ 45 ล้านยูโร สัญญามีระยะเวลา 4 ปีครึ่ง
หวายงวย

หวายงวย ชื่อวิทยาศาสตร์: "Calamus peregrinus" เป็นหวายลำต้นเดี่ยวโคนกาบหุ้มลำรูปเข่าเห็นชัดเจน ปลายใบสั้น สีดำ มือเกี่ยวยาว เมื่อเกิดแผลบริเวณผิวจะมียางสีเหลืองไหลออกมา พบในไทยและมาเลเซีย ใบไทยใช้ทำเฟอร์นิเจอร์ ผลรับประทานได้ มีรสเปรี้ยว ใช้ปรุงรสเปรี้ยวในแกง
หวายจากเขา

หวายจากเขาหรือหวายเขา (ชื่อวิทยาศาสตร์: "Calamus castaneus") เป็นหวายกอ เจริญบนพื้นล่าง ไม่พุ่งขึ้นไปด้านบน ไม่มีมือเกาะ กาบหุ้มลำมีหนามแหลมปกคลุม โคนหนามสีเทาแกมเหลือง ใบย่อยมีผงรังแคสีเทาปกคลุมด้านล่าง พบในภาคใต้ของไทย มาเลเซีย และตอนเหนือของสุมาตรา ใช้มุงหลังคา ในมาเลเซียใช้ผลอ่อนแก้ไอ